Udružuju se „Rio Tinto“ i Bil Gejts - 30.06.2021, Sputnik Srbija\nStartap kompanija „Heliogen“, koju finansira Bil Gejts i koja se bavi proizvodnjom čiste energije, planira da postavi polja ogledala u pustinju Mohave. Rio Tinto... 30.06.2021, Sputnik Srbija\nIz „Heliogen“ kažu da će u pitanju biti prvo postrojenje za koncentrovanu solarnu energiju u Sjedinjenim Američkim Državama, a možda i u svetu, koje će jedan rudnik koristiti za pogon.„Heliogen“ će koristiti veštačku inteligenciju i čak 40.000 ogledala kojima upravlja kompjuter kako bi skupljao energiju sunca, nešto poput pametne lupe.Prvi sistem koji će koristiti „Rio Tinto“ biće veličine od oko 100 fudbalskih terena, iz „Heliogen“, prenose mediji.U pitanju je temperatura koja je potrebna za pravljenje cementa, čelika i za druge industrijske procese, kao što je rudarstvo, koje se obično oslanja na fosilna goriva kao izvor energije za svoj rad.Tom objavom, „Rio Tinto“ (RIO), druga po veličini rudarska kompanija na svetu, postaje prvi zvanični klijent „Heliogena“.To partnerstvo će biti ključni test koji će pokazati da li je tehnologija „Heliogena“ zaista u stanju da zameni fosilna goriva koja se koriste kao energija za velike industrijske poslove, što bi moglo značajno da pomogne u borbi protiv klimatskih promena.Osnivač i generalni direktor Bil Gros kaže da se ne radi o tome da ta tehnologija nije bila moguća ranije, već da jednostavno nije bila isplativa.„Ono što predstavlja pionirski korak ’Heliogena‘ je omogućavanje da koncentrovana solarna energija funkcioniše i kada sunce zađe i da bude isplativa u poređenju sa fosilnim gorivima“, rekao je Gros.Obe kompanije kažu da će to partnerstvo stvoriti uslove da „Rio Tinto“ smanji svoj ugljenični otisak, dok istovremeno smanjuje troškove za energente.„Naš cilj je da ’Rio Tintu‘ obezbedimo energiju koja je u potpunosti bez ugljeničnog zagađenja, sa nultom emisijom, a koja košta manje od fosilnih goriva“, naveo je Gros.Po prvi put, koncentrovana solarna energija mogla bi da se koristi kao zamena za fosilna goriva koja su se koristila u industrijskim procesima.Prošle godine, magazin Tajm uvrstio je tehnologiju „Helio hit“ kompanije „Heliogen“ na listu Najbolji pronalasci u 2020. godini (Best Inventions of 2020).„Heliogen“ se udružuje sa rudarskim gigantom „Rio Tinto“ kako bi ta inovativna tehnologija počela da se koristi, prenosi B92.„Rio Tinto“ planira da iskoristi platformu kompanije „Heliogen“ da pomogne snabdevanje energijom rudnika bora u Kaliforniji starog gotovo jedan vek.Bor je mineral koji se koristi u đubrivu, za staklo otporno na toplotu za pametne telefone i laptope, za nizove solarnih panela i vetroturbine.Rudnik, smešten u Boronu, snabdeva skoro polovinu svetske potražnje za prerađenim borom, navodi se iz kompanije Rio Tinto.Sistem kompanije „Heliogen“ će takođe primati i skladištiti čistu energiju za napajanje noćnih operacija u rudniku.Ako početna instalacija „Heliogena“ bude uspešna, Rio Tinto bi povećanjem upotrebe te tehnologije mogao da smanji emisiju ugljenika rudnika do 24 odsto.Kompanije su izjavile da će uskoro započeti detaljno planiranje i pribavljanje neophodnih dozvola.Cilj je da se sledeće godine pokrene platforma „Heliogen“ i da se istraže mogućnosti uvođenja u druge rudnike kojima Rio Tinto upravlja širom sveta.Anglo-australijska multinacionalna kompanija nada se da će joj „Heliogen“ pomoći u ostvarenju cilja – smanjenje emisije ugljenika za polovinu do 2030. u odnosu na nivo iz 2010. godine.Izvršni direktor kompanije Rio Tinto Jakob Staušolm kaže da partnerstvo sa „Heliogenom“ ima potencijal da značajno smanji emisije u Boronu.Rio Tinto se obavezao da će uložiti oko milijardu dolara u programe smanjenja emisije štetnih gasova do 2025. godine.Pročitajte i:\nvesti, svet, ekonomija, bil gejts, rio tinto, udruživanje, kalifornija, sad, eksploatacija, veštačka inteligencija, solarna energija, rudnik\nStartap kompanija „Heliogen“, koju finansira Bil Gejts i koja se bavi proizvodnjom čiste energije, planira da postavi polja ogledala u pustinju Mohave. Rio Tinto planira da koristi njihovu inovativnu solarnu tehnologiju na najvećem površinskom kopu u Kaliforniji, koji se nalazi u Boronu.\nIz „Heliogen“ kažu da će u pitanju biti prvo postrojenje za koncentrovanu solarnu energiju u Sjedinjenim Američkim Državama, a možda i u svetu, koje će jedan rudnik koristiti za pogon.\n„Heliogen“ će koristiti veštačku inteligenciju i čak 40.000 ogledala kojima upravlja kompjuter kako bi skupljao energiju sunca, nešto poput pametne lupe.\nPrvi sistem koji će koristiti „Rio Tinto“ biće veličine od oko 100 fudbalskih terena, iz „Heliogen“, prenose mediji.\n16 Maj 2021, 16:10\nTa startap kompanija ističe da njihova tehnologija „Helio hit“ može da proizvede ekstremno visoku temperaturu – od oko 1.000 stepeni Celzijusa ili oko četvrtinu temperature koju ima površina Sunca.\nU pitanju je temperatura koja je potrebna za pravljenje cementa, čelika i za druge industrijske procese, kao što je rudarstvo, koje se obično oslanja na fosilna goriva kao izvor energije za svoj rad.\nTom objavom, „Rio Tinto“ (RIO), druga po veličini rudarska kompanija na svetu, postaje prvi zvanični klijent „Heliogena“.\nTo partnerstvo će biti ključni test koji će pokazati da li je tehnologija „Heliogena“ zaista u stanju da zameni fosilna goriva koja se koriste kao energija za velike industrijske poslove, što bi moglo značajno da pomogne u borbi protiv klimatskih promena.\nOsnivač i generalni direktor Bil Gros kaže da se ne radi o tome da ta tehnologija nije bila moguća ranije, već da jednostavno nije bila isplativa.\n„Ono što predstavlja pionirski korak ’Heliogena‘ je omogućavanje da koncentrovana solarna energija funkcioniše i kada sunce zađe i da bude isplativa u poređenju sa fosilnim gorivima“, rekao je Gros.\nObe kompanije kažu da će to partnerstvo stvoriti uslove da „Rio Tinto“ smanji svoj ugljenični otisak, dok istovremeno smanjuje troškove za energente.\n„Naš cilj je da ’Rio Tintu‘ obezbedimo energiju koja je u potpunosti bez ugljeničnog zagađenja, sa nultom emisijom, a koja košta manje od fosilnih goriva“, naveo je Gros.\nKompanija „Heliogen“ koju finansiraju Bil Gejts i milijarder iz industrije biotehnologija Patrik Sun-Šiong, pokrenuta je krajem 2019. godine najavom pionirskog koraka u proizvodnji solarne energije.\nPo prvi put, koncentrovana solarna energija mogla bi da se koristi kao zamena za fosilna goriva koja su se koristila u industrijskim procesima.\nProšle godine, magazin Tajm uvrstio je tehnologiju „Helio hit“ kompanije „Heliogen“ na listu Najbolji pronalasci u 2020. godini (Best Inventions of 2020).\n„Heliogen“ se udružuje sa rudarskim gigantom „Rio Tinto“ kako bi ta inovativna tehnologija počela da se koristi, prenosi B92.\n„Rio Tinto“ planira da iskoristi platformu kompanije „Heliogen“ da pomogne snabdevanje energijom rudnika bora u Kaliforniji starog gotovo jedan vek.\nBor je mineral koji se koristi u đubrivu, za staklo otporno na toplotu za pametne telefone i laptope, za nizove solarnih panela i vetroturbine.\nRudnik, smešten u Boronu, snabdeva skoro polovinu svetske potražnje za prerađenim borom, navodi se iz kompanije Rio Tinto.\nKompanije su saopštile da bi primena te tehnologije mogla da smanji emisiju ugljenika u Boronu za oko sedam odsto – što je jednako uklanjanju više od 5.000 automobila sa ulica.\nSistem kompanije „Heliogen“ će takođe primati i skladištiti čistu energiju za napajanje noćnih operacija u rudniku.\nAko početna instalacija „Heliogena“ bude uspešna, Rio Tinto bi povećanjem upotrebe te tehnologije mogao da smanji emisiju ugljenika rudnika do 24 odsto.\nKompanije su izjavile da će uskoro započeti detaljno planiranje i pribavljanje neophodnih dozvola.\nCilj je da se sledeće godine pokrene platforma „Heliogen“ i da se istraže mogućnosti uvođenja u druge rudnike kojima Rio Tinto upravlja širom sveta.\nAnglo-australijska multinacionalna kompanija nada se da će joj „Heliogen“ pomoći u ostvarenju cilja – smanjenje emisije ugljenika za polovinu do 2030. u odnosu na nivo iz 2010. godine.\nIzvršni direktor kompanije Rio Tinto Jakob Staušolm kaže da partnerstvo sa „Heliogenom“ ima potencijal da značajno smanji emisije u Boronu.\nRio Tinto se obavezao da će uložiti oko milijardu dolara u programe smanjenja emisije štetnih gasova do 2025. godine.


Dok je ćirilica u Federaciji RARITET, Republika Srpska pokazala da u njoj postoji vladavina prava\nAutor: Glas javnosti 25.11.2021. u 00:09\nHrvati i Bošnjaci će posle proglašenja neustavnim pojedinih odredbi Zakona o zaštiti ćirilice, svoje kulturne manifestacije moći da realizuju na latiničnom pismu.\nIako je odluka posledica nedejetonskog intervenisanja visokog predstavnika u najviši pravni akt ove zemlje, RS je pokazala da u njoj postoji vladavina prava, smatraju sagovornici Sputnjika.\nĆirilica u Federaciji, a da to nije regulisano ni jednim zakonskim ili podzakonskim aktom, postala je raritet koji još, i to krišom, neguju isključivo oni smeliji predstavnici srpskog naroda.\nU Banjaluci drugačije stoje stvari\nOdlukom Ustavnog suda RS koji je uvažio apelaciju Vijeća naroda i proglasio neustavnim delove Zakona o zaštiti, očuvanju i upotrebi jezika srpskog naroda i ćiriličnog pisma koji bi po mišljenju Bošnjaka i Hrvata mogli da se tumače kao osporavanje njihovog prava na čuvanje vitalnih nacionalnih interesa i kulturnog nasleđa na teritoriji Republike, latinica će biti odobrena.\nKoje delove Zakona je Ustavni sud RS proglasio neustavnim, na osnovu kojih odredbi, te da li je moguće očekivati da recipročno, a na zahtev Srba, u perspektivi postupi i Ustavni sud BiH razgovaramo sa pravnikom Milanom Tegeltijom, savetnikom srpskog člana predsedništva BiH, i profesorom političkih nauka Srđanom Perišićem.\n„Prvo je uvedena konstituivnost naroda u Ustav RS koja nije postojala u Dejtonskom mirovnom sporazumu. Drugo, uvedeno je Veće naroda u Narodnu Skupštinu RS što je takođe posledica izmena Ustava. Da tih nasilnih izmena Ustava nije bilo koje su donete eksplicitnom odlukom visokih predstavnika do današnje situacije mi ne bismo mogli da dođemo“, kaže Tegeltija, ograđujući se da on kao legalista bez obzira na iznetii sud poštuje svaku odluku Ustavnog suda.\nKao na važnu činjenicu on ukazuje na stav RS koja je pokazala da je pravna država u kojoj postoji vladavina prava i u kojoj su sudovi, posebno Ustavni sud, nezavisni u donošenju svojih odluka, za razliku od Ustavnog suda BiH čije su sve odluke politički motivisne i instuisane.\nPodsetimo da je iz Ustavnog suda saopšteno da se navedenim zakonom kada je reč o kulturnim i drugim manifestacijama koje se finansiraju ili sufinansiraju iz javnih sredstava favorizuje ćirilica u odnosu na latinicu te da s obzirom na to da konstitutivni hrvatski i bošnjački narod nacionalni identitet ne povezuju sa ćiriličkim pismom, ovakvo propisivanje znači i uskraćivanje slobode u izboru načina ispoljavanja ove identitetske odrednice.\nZakonodavac je, izneo je mišljenje Ustavni sud RS, postupio suprotno obavezi da, na Ustavom utvrđen način pod jednakim uslovima, obezbedi garancije očuvanja nacionalnog identiteta pripadnika svih konstitutivnih naroda.\n„Ovim je RS samo pokazala da ni na ovaj niti bilo koji drugi način ona ne osporava pravo drugih naroda na čuvanje kulturnih identiteta. S druge strane, političko Sarajevo ne razmišlja u pravcu da bi trebalo poštovati kulturni identitet Srba te u Federaciji ćirilice nema nigde, a Srbi svoje kulturne organizacije koje deluju na prostoru Federacije i Sarajeva krijući označavaju svojim pismom“.\nSRBIJA I REPUBLIKA SRPSKA GRADE HIDROELEKTRANE I AERODROM: Bošnjaci i Hrvati ocenili da je ovo grub napad na suverenitet BiH (VIDEO)\n„Ako pošaljete pismo na ćirilici na neku od adresa u Federaciji BiH to pismo neće stići, a u bankama će odbiti da prime uplatnice, popunjene ovim pismom. Ćirilica je u Federaciji proterana što je regulisano nekim nepisanim pravilima“.\n"Uvažavanje" srpskog identiteta u Federaciji?\nNa pitanje, ukoliko bi na adresu Ustavnog suda BiH stigla apelacija slične sadržine ali potpisana predstavnicimima Srba da li bi odgovor bio približan onome koji smo čuli iz Ustavnog suda RS, Tegeltija kaže da je to nemoguće.\n„Ova odluka Ustavnog suda RS doneta je bez obzira što je zakon uvojio Parlament Narodne Skupštine RS. Tako nešto teško je zamisliti u Ustavnom sudu BiH kada su u pitanju interesi i ugrožena prava srpskog naroda. Ustavni sud BiH je politički instruisan i ima svrhu i nameru koja se ogleda u centralizaciji i unitarizaciji BiH. Sve odluke koje se odnose na ustavna pitanja usvaja većina u Sudu koji čine tri stranca i dva Bošnjaka. To je rezultat nasilnih intervencija i pokušaja da se Dejtonski sporazum u svojoj suštini promeni i da se umesto decentralizovane države kakva je predviđena, uspostavi unitarna BiH u kojoj bi entiteti bili puka forma bez bilo kakvih sadržaja“.\nU Sarajevu se, smatra naš sagovornik, ne može očekivati nikakav razum, bilo kakvo ustavno i zakonito ponašanje na šta ukazuje iskustvo, a ne neka slobodna procena.


'Deklaracija o Srebrenici potvrđuje evropsko lice Srbije' - Klix.ba\n'Deklaracija o Srebrenici potvrđuje evropsko lice Srbije'\n16.1.2010. u 10:23\nValentin Inzko (Foto: AFP/File)\nVisoki predstavnik u BiH Valentin Inzko izjavio je da bi usvajanje deklaracije o Srebrenici u Skupštini Srbije bio još jedan, veoma važan i veliki korak ka obnovi i uspostavljanju punog povjerenja i pomirenja između dvije zemlje i da bi tim činom "Srbija potvrdila svoje novo, evropsko lice".\nOn je rekao da veoma cijeni podršku predsjednika Srbije Borisa Tadića teritorijalnom integritetu BiH i njegovu inicijativu za usvajanje rezolucije o Srebrenici.\n"Takvim izjavama predsjednik Tadić diže rejting Srbije u međunarodnoj zajednici. Rado se sjećam drugih naroda, koji su imali u svojim redovima nekog Vilija Branta ili Nelsona Mandelu. Nažalost, takve se ličnosti rijetko rađaju", rekao je Incko u intervjuu za "Večernje novosti".\nOn je rekao da njegovom posljednjom odlukom o produženju mandata međunarodnim sudijama i tužiocima na području ratnih zločina nije dodirnuta nijedna kompetencija Republike Srpske (RS) i dodao da "izjave o referendumu o ostanku Srpske u BiH imaju antidejtonsku notu".\nInzko je naveo da ga u donošenju odluka vodi odgovornost prema Dejtonskom sporazumu i bolja budućnost BiH, a svoja ovlašćenja crpi iz međunarodnog prava uključujući i pravno obavezujuće odluke Savjeta bezbjednosti UN.\nNa pitanje da li je tačno da premijeru RS Miloradu Dodiku nije pokazao kojom tačkom "bonskih ovlašćenja" ima pravo da namećete odluke, Inzko je odgovorio da je "BiH zemlja koja ima dosta problema i koja kasni za svojim susjedima u procesu evropskih integracija i da vrijeme i pažnju treba koncentrisati na tu činjenicu, a ne na političke igrice koje nisu produktivne i koje ne gledaju u budućnost".\nGovoreći o najavljenom referendumu u RS o njegovoj odluci da produži mandat stranim tužiocima i sudijama, Incko je rekao da je visoki predstavnik EU za spoljnu politiku i bezbednost Ketrin Ešton u Evropskom parlamentu rekla da može biti održano više referenduma, ali da neće biti mijenjana činjenica da je RS dio BiH.\n"Usvajanjem zaključaka od 28. decembra, Narodna skupština RS je već izašla izvan delokruga nadležnosti svog entiteta i time prekršila Dejtonski sporazum. Pitam se zašto je onda potreban referendum da se to još jednom uradi? Ovim potezom vlasti RS su povele Republiku u pravnu neizvjesnost", smatra Inzko.\nOn je izrazio očekivanje da će se, kako je rekao, RS vratiti ispunjavanju svojih obaveza.\n"RS mora poštovati Dejtonski sporazum u cjelosti, a ne samo djelimično, i ne smije osporavati mjere koje su preduzete u skladu sa tim sporazumom i rezolucijama Savjeta bezbjednosti", poručio je Inzko.\nKomentarišući svoj nedolazak na proslavu 18. rođendana RS, Inzko je rekao da je bio na putu i da mu još "nisu u potpunosti jasne okolnosti nastanka tog rođendana", ali da se nada će "politički lideri iz RS proslaviti i dan državnosti BiH".


Jan Olters: Reforma energetskog sektora od ključnog značaja\nPredstavnici crnogorske Vlade i Svjetske banke potpisali su danas, prvi put od nezavisnosti Crne Gore, finasijske ugovore o 19 miliona USD kredita namijenjenih finansiranju projekata održivog razvoja turizma i snabdijevanja električnom energijom.\nUgovore su potpisali ministar finasija Igor Lukšić i stalni predstavnik Svjetske banke za Crnu Goru Jan-Peter Olters, kao i gradonačelnik Ulcinja Gzim Hajdinaga i izvršni direktor javnog preduzeća Regionalni vodovod-Crnogorsko primorje Zoran Bošnjak.\nKredit namijenjen pdršci održivog razvoj turizma vrijedan je deset miliona USD, a njime će biti finasirani projekat poboljšanja u planiranju korišćenja prostora i zaštita delte rijeke Bojane. Njime su predviđene i investicije u projekat prevođenja vode iz Skadarskog jezera za opštine Bar i Ulcinj i turističke zone Velika plaža i Valdanos.\nSa devet miliona USD, koje je SB Crnoj Gori odobrila početkom jula, biće finansiran energetski prenosni sistem, primjena progama liberalizacije tržišta električne energije i pristupanje regionalnom tržištu, u skladu sa sporazumom o formiranju enegetske zajednice jugoistočne Evrope.\nCrna Gora ima mogućnost da kredite počne da otplaćuje za deset godina, a rok njihove orplate je 20 godina. Lukšić je rekao da će SB finasirati gradnju južnog kraka regionalnog vodovoda, koji u skladu sa programom Vlade treba da bude završen 2010. godine, a podsjetio je da će za sjeverni kredit odobriti Evropska investiciona banka.\nAranžman za energetiku, naveo je Lukšić, podrazumijeva izuzetno važne investicije u prenosni sistem i poboljšanje kvaliteta napajanja električne energije u pojedinim područijma, kao i stvaranje uslova za primjenu sporazuma o Energetskoj zajednici i nabavku opreme za dodatna ulaganja u Hidroelektranu Perućica. On smatra da je potpisivanje ugovora veliki korak u saradnji sa Svjetskom bankom, kao i da se time stvaraju uslovi za realizaciju projekata iz četvorogodišnje partnerske Strategije podrške, koju je ta finansijska institucija u junu odobrila Crnoj Gori.\nOlters je kazao da su projekti rezultat vrlo bliske i stalne saradnje između SB i Crne Gore. On je ocijenio da je osnovni izazov u kreiranju ekonomske politike obezbjeđenje okruženja koje će podstaći i omogućiti povećanje produktivnosti i održivu stopu ekonomskog rasta na srednji i duži rok.\n“Crna Gora ima značajan potencijal i sve neophodne faktore da bi održala dinamičnu stopu rasta i osigurala poboljšanje standarda”, smatra on.\nOlters je kazao da u crnogorskom turizmu postoji ogroman potencijal, koji može biti dobro iskorišten samo pod uslovom da se prateća infrastruktura poboljša i da se sačuvaju obilježa Crne Gore koje je čine privlačnom turistima. On je pojasnio da je dovoljna količina električne energije drugi faktor od ključnog značaja za politiku kojom će se osigurati dinamična i održiva stopa ekonomnskog rasta.\n“Prema raspoloživim informacijama mogu se očekivati značajne poteškoće u obezbijeđivanju električne energije, srednjorečeno gledano. Zato je stalna reforma energetskog sektora od ključnog značaja”, smatra Olters.\nOn je saopštio da investicije koje obuhvataju ugovor treba da pomognu sigurnom i pouzdanom snadbijevanju stanovništva električnom energijom. Olters je ubijeđen da će saradanja u tom i drugim sektorima pomoći Crnoj Gori da ostvari osnovne ciljeve ekonomske politike - povećanje sveukupne produktivnosti i, kao posljedice toga održavanje visoke stopa rasta i povećanja prihoda koje će osjetiti veliki dio društva.


Gajić: Vulin saznao za hapšenje Belivuka tek kada je to objavilo tužilaštvo\nVesti Autor:nova.rs07. feb. 202123:35 > 23:3827 komentara\nAdvokat Vladimir Gajić rekao je večeras u "Utisku nedelje" da ima utisak da ministar policije Aleksandar Vulin nije znao za akciju hapšenja Veljka Belivuka, vođe navijačke grupe "Principi" i još 20 osoba i da je za nju je saznao kada je ona objavljena.\n“Vidimo da ministar ne zna ni kako se oni zovu, ni kako se prezivaju, a to je zbog toga što je verovatno saznao za ovu akciju tek kada ju je objavilo Specijalno tužilaštvo”, napomenuo je Gajić, prenosi Nova.rs.\nPrema njegovim rečima, u jednoj ovakvoj akciji Vulin ne može da prođe bezbednosnu proveru, zato što je on na neki način umešan u slučaj Jovanjica.\n07. feb. 2021 27\n“On se brani tako što ga je predsednik postavio na mesto šefa policije. Čovek koji je kontaminiran predmetom Jovanjice je sada ministar policije koji treba da nadgleda rad policije u tim predmetima. Kao što je ranije ministar policije Nebojša Stefanović sada prebačen na mesto ministra odbrane, a Ministarstvo odbrane direktno učestvuje u postupku protiv Aleksandra Obradovića, preko tužilaštva”, istakao je Gajić.\nZnači, njih dvojica koji su svaki za sebe direktno ili indirektno umešani u te slučajeve i sada su postavljeni na mesta odakle se ti postupci kontrolišu.\nOvu akciju koja se dogodila pre neki dan Gajić vidi kao amputaciju i to objašnjava tako da kriminalni režim u kome ne postoji linija razdvajanja između mafije i vlasti, amputira jedan svoj organ koji je u toj meri zatrovan da može da otruje ceo organizam i to je razlog tog postupka.\nGajić je ukazao i da smo specijalnog tužioca Mladena Nenadića sada prvi put videli nakon toliko godina od kada je postavljen na tu funkciju i to objašnjava time da Vulin nije znao za akciju hapšenja Belivuka i da predsednik ipak ne može da kontroliše baš sve.\n“Postoje stvari koje prevazilaze našu zemlju u borbi protiv kriminala, imamo situaciju da se vozač Koluvije koji je optužen u Jovanjici 2 branio sa slobode, ali je sada u akciji DEA ponovo uhapšen ne zbog marihuane, nego zbog heroina i u tom kontestu treba posmatrati ovaj slučaj”, rekao je Gajić.\nOn je dodao da iz izjava Vulina zadnjih dva, tri dana, vidi da on ometa istragu, isto kao i predsednik Vučić koji se u sve ove velike slučajeve meša, a Krušik, Jovanjica, prisluškivanje i hapšenje Belivuka je jedan predmet.\n“Imamo problem da je kriminal kao virus zarazio pre svega bezbednosne strukture, policiju, a onda i tužilaštvo i sud, i taj virus ne može da se otkloni nikakvom vakcinom, tu je neophodna hirurgija”, naglasio je Gajić.\nOn je dodao da je Vučić sigurno znao za hapšenje Veljka Belivuka poznatog kao Velja Nevolja, jer je zainteresovan za taj postupak, ali tako da taj predmet bude pod kontrolom.\nAleksandar VulinJovanjicaUtisak nedeljeVeljko BelivukVladimir Gajić


Preminuo Stevan Sekereš\nSUBOTICA, 16. decembar (Info centar).- Tužna vest stigla je iz Subotice. Preminuo je, posle duže i teške bolesti, jedan od tvoraca šampionske ženske ekipe subotičkog Pionira Stevan Sekereš (67).\nBio je ugledni stručnjak u dva sporta – hokeju na travi i kuglanju, koje je zavoleo igrajući rekreativno u u subotičkog Zorki. U istoimenom klubu hokeja na travi bio je trener u vreme kada je ovaj kolektiv bio u vrhu jugoslovenskog hokeja na travi.\nPreuzeo je žensku kuglašku ekipu Pionira 26. maja 1999. i sa Eržebet Molnar, predsednicom i, kasnije, trenerom kluba, stvorio tim svetskog ranga i najtrofejniji ženski klub u istoriji srpskog kuglanja: 14 titula prvaka države, 11 pobeda u kupu, sedam “duplih kruna” (pobeda u šampionatu i kupu u istoj godini), dva druga i jedno treće mesto u Ligi šampiona, jedno srebro i tri bronze u najjačem takmičenju za klubove – Svetskom kupu (Kupu šampiona).\nBio je uz ekipu Pionira i u oktobru 2013. kada su Subotičanke osvojile poslednju svetsku medalju, bronzu u Svetskom kupu u Bačkoj Topoli. Zbog teške bolesti, kasnije je ređe bio uz tim na velikim takmičenjima. U klubu je bio sve do njegovog gašenja u proleće ove godine zbog finansijskih razloga.\nStevan Sekereš ostaće zapamćen i kao stručnjak koji je celu svoju trenersku karijeru proveo u istom klubu. Bio je učitelj brojnih generacija kuglašica koje su igrale za reprezentaciju Jugoslavije i Srbije i njegovom smrću kuglaški sport je izgubiio istaknutog stručnjaka i sportskog radnika koji je svojim radom doprineo svim značajnim uspesima u poslednjoj deceniji.


Vesti online / Vesti / Srbija / Ruski mediji: I Srbija kupuje S-300\nSrbija želi da kupi ruski protivavionski raketni sistem S-300, prenose ruski mediji. Kako se navodi, premijer Srbije je ranije rekao da je ruski protivavionski raketni sistemi S-300 "suviše skup" za Srbiju, ali Rusija je izrazila želju da pomogne.\nSrbija odavno merka S-300, ali je mnogio skup\n- O sporazumu oko S-300 sam više puta razgovarao sa predsednikom Ruske Federacije Vladimirom Putinom - rekao je Vučić.\nTokom Vučićeve posete Moskvi 27. marta jedna od glavnih tema bila je vojno-tehnička saradnja. Prisutni su razmatrali kupovinu protiv-avionske rakete (SAM) "Buk".\nTass podseća da je Ruska Federacija nedavno Srbiji poklonila šest višenamenskih aviona MiG-29, trideset T-72 tenkova i trideset oklopnih vozila BRDM-2. Srbija je takođe ugovarala prenos SAM "Buk-M1" i "Buk-M2", kao i raketa i topova kompleksa "Tunguska".


Lokalne vesti - Subota 28.11.2020 - 11:12\nMinistarka Atanasković tokom posete "Jumku" FOTO: D. Ristić/OK Radio\n- Na nama je sada da zajenički obezbedimo ljudima bolje uslove i veće plate.\nPošto "Jumko" nije na teretu države i sami sebe izdržavaju, ja mogu da obećam da ću, uticati da vojska i policija, kao i još neke firme, i dalje naručuju uniforme i zašttnu opremu od Vranjanaca u periodu do okončanja privatizacije - kazala je ministarka.\nRadnici su i sada zadovoljni uslovima rada i zaradama, mada kažu da mogu da budu i veće i vidi se njihova želja da ostanu i opstanu na ovom području, tako im se mora pomoći, dodala je ona.\nŠto se tiče privatizacije, država će se potruditi da nađe kupca koji će obezbediti bolje uslove i zaštititi zaposlene, ali i da uposli nove.\n- Ovde je starosna granica zaposlenih četrdesetak godina i mi moramo da ugovorom uslovimo kupca da, bar u naredne tri godine, uposli još radnika i to mlađih kako bi se produžio vek fabrike - istakla je ministarka.\n"Jumko" trenutno nije među prioritetima za privatizaciju jer nije na teretu države, tako da se razgovori na tu temu očekuju naredne godine, nakon smirivanja pandemije virusa korona, rekla je ministarka Anđelka Atanasković.\nZahvaljujući saradnji sa ministarstvima odbrane i unutrašnjih poslova i nekim javnim preduzećima, "Jumko" već ima ugovorene poslove za dobar deo naredne godine i poslovanje je stabilno, bez obzira na probleme sa epidemijom Covid-19, kazao je direktor kompanije, Branislav Trajković.\nMinistarka je bila impresionirana dočekom i ljubaznošću domaćina, ali još više društvenom odgovornošću "Jumka" koji svojim radnicama, koje čine oko 90 odsto zaposlenih, obezbeđuje novčanu naknadu od 500 evra za prvo i drugo dete, a 1.000 evra za treće i svako sledeće.\nTakođe, kompanija plaća troškove vrtića i pomaže radnicima oko izmirenja troškova lečenja ili obnova kuća.\nMinistarka privrede Anđelka Atanasković u "Jumku"


Kozarev u Vidanju: Još jedan u nizu nedopustivi napada na Srbe na KiM\nZamenik direktora Kancelarije za Kosovo i Metohiju Dušan Kozarev posetio je danas porodicu Vulićević u selu Vidanje kojoj su juče nepoznati počinioci ukrali traktor iz dvorišta porodične kuće.\n„Ova krađa je još jedan u nizu nedopustivih napada na Srbe u enklavama južno od Ibra. Ovde u Vidanju kod Kline posebno je izražen bezbednosni problem. Ovde su malobrojni ostali Srbi kost u grlu ekstremnim Albancima godinama unazad“, rekao je Kozarev.\nOn je podsetio da je porodica Vulićević i pre mesec dana bila na meti lopova.\n„Ova vredna, radna dvanaestočlana porodica od kojih je sedmoro dece je ponos Kline, srpskog naroda na Kosovu i Metohiji i Srbije“, naglasio je Kozarev.\nKozarev je rekao i da je počinilac poslednje krađe pronađen i traktor je vraćen vlasnicima.\n„Počinioci nekih krađa su pronađeni, traktor je vraćen a automobil koji je bio ukraden pre mesec dana vraćen je u neupotrebljivom stanju. Na sreću traktor može i dalje da se koristi“, ukazao je Kozarev i dodao da su Vulićevićima krali i stoku.\nKako je rekao, u saradnji Kancelarije za Kosovo i Metohiju i Privremenog organa opštine Klina u procesu je nadoknada štete nastale krađom stočnog fonda.\n„Vulićevići će dobiti telad koju su izgubila tokom krađa ali je nedopustivo da se ovom časnom domaćinstvu, pre svega zbog dece, dešavaju ovakve stvari. Zbog te dece ćemo raditi na tome da pomognemo na sve moguće načine kako bi ostali ovde i živeli dobro“, naglasio je zamenik direktora za KiM.\nKozarev je naglasio da „zahvaljujući velikom investicionom ciklusu podržanom od strane predsednika Vučića, premijerke Brnabić i zalaganje direktora Kancelarije za KiM Đurića Srbija ima snage da stavi na noge udruženi narod u sredinama gde je najviše izložen pritiscima“.\n„Imamo načina, ne samo da nadoknadimo ono što su izgubili Vulićevići i drugi već i da im pomognemo da žive mnogo bolje u vremenu koje dolazi i da apelujemo i na Međunarodnu zajednicu i odgovarajuće faktore koji su u mogućnosti da preduzmu odgovarajuće mere kako bi Srbi u Metohiji mnogo bolje živeli i bili zaštićeniji“, poručio je Kozarev.\nKosovska Mitrovica: Bahtiri i Rakić na Ibarskom mostu sa generalom KFOR-a 165


Nekadašnji košarkaš crno-belih, jedan od najvećih igrača u klupskoj istoriji, preminuo je nakon saobraćajne nesreće. Nekadašnji košarkaš crno-belih, jedan od najvećih igrača u klupskoj istoriji, preminuo je nakon saobraćajne nesreće. Tužne… »\nEkskluzivno: Zaboravili smo Bobana, a mogao je sve! Legenda u šoku zbog smrti heroja Partizana: Samo da je došao kasnije\nVeliko prijateljstvo i jedan potez koji se ne zaboravlja - to veže Petera Vilfana i Bobana Petrovića. Veliko prijateljstvo i jedan potez koji se ne zaboravlja - to veže Petera Vilfana i Bobana Petrovića. Strašna vest došlanje iz Južne Afrike… »\nNakon što je nedavno doživeo saobraćajnu nesreću, Boban Petrović legendarni košarkaš crno-belih preminuo je jutros u bolnici u Južnoj Africi, gde je živeo, saopštio je klub. Legendarni krilni centar i nekadašnji reprezentativac Jugoslavije bio… »\nI Slovenci u žalosti zbog smrti legende Partizana\nKošarkaški klub Cedevita Olimpija uputio je poruku saučešća Partizanu zbog smrti legende crno-belih Bobana Petrovića. Vest o Bobanovoj smrti pojavila se u ponedeljak. Nakon što je nedavno doživeo saobraćanu nesreću, legendarni košarkaš… »\nLegendarni košarkaš Partizana, nekadašnji reprezentativac Jugoslavije i jedan od najboljih strelaca u istoriji crno-belih, Boban Petrović, preminuo je jutros u Južnoj Africi od posledica saobraćajnog udesa. Petrović je rođen 19. jula 1957. u… »\nTužne vesti iz Južne Afrike – preminuo čuveni košarkaš Partizana\nSputnik pre 29 dana\nBivši košarkaš Partizana Boban Petrović, preminuo je u ponedeljak ujutru u Južnoafričkoj Republici, gde je i živeo. Nekadašnji as crno-belih nedavno je doživeo saobraćajnu nesreću i poslednjih nekoliko dana života proveo je u bolnici. Zbog… »\nSportski žurnal pre 29 dana\nLegendarni crno-belih podlegla je posledicama saobraćajne nesreće, preminuo je u bolnici u Južnoj Africi, gde je i živeo. Legendarni košarkaš Partizana, nekadašnji reprezentativac Jugoslavije i jedan od najboljih strelaca u istoriji crno-belih… »\nLegenda Partizana Boban Petrović preminuo je u 65. godini posle saobraćajne nesreće u Južnoj Africi, a njegov kum Peter Vilfan pričao je svojevremeno o čuvenom dodavanju loptom na utakmici sa Olimpijom. Legendarni krilni centar jedan je od najboljih… »\nFoto: N.Paraušić - Nakon što je nedavno doživeo saobraćajnu nesreću, Petrović je poslednjih nekoliko dana života proveo u bolnici. Zbog kovid mera kontakt je bio vrlo ograničen, a jutros je sve zatekla vest da je prestalo da kuca srce legendarnog… »\nVesti online pre 29 dana\nBivši košarkaš Partizana, nekadašnji reprezentativac Jugoslavije i jedan od najboljih strelaca u istoriji crno-belih, Boban Petrović, preminuo je jutros u Južnoafričkoj Republici. Nakon što je nedavno doživeo saobraćajnu nesreću, čuveni… »


Tokom predizborne kampanje u RS, Beograd ne želi otvoreno da podrži nikoga, jer ukoliko taj neko izgubi izbore to može napraviti samo dodatne probleme u odnosima sa RS, kaže za DW Branko Radun.\nIzjava srpskog premijera Aleksandra Vučiča kako se Beograd neće mešati u predizborne aktivnosti u Republici Srpskoj (RS), i da neće podržati nijednu stranu, nije bila predmet pažljivih političkih analiza. Uglavnom se samo zabeležila izjava premijera Vučića da će Srbija poštovati narodnu volju, bez ikakve podrške bilo kojem kandidatu. Takođe se prenose izjave predsednika RS Milorada Dodika da on takvu podršku nije ni očekivao, i njegove tvrdnje da “orijentacija neutralnosti državnog vrha Srbije po pitanju izbora u BiH nama u potpunosti odgovara”. Kakve god ko zaključke izvlačio nakon ovih izjava, sigurno je da sadašni stav državnog vrha Srbije prilično odudara od nekadašnje prakse. Bivši predsednik Srbije Boris Tadić i Milorad Dodik imali su tradiciju aktivne uzajamne podrške u predizbornim kampanjama, i otvoreno su izražavali podršku jedan drugom za pobedu. A u pauzama izbora su se zabavljali zajedničkim druženjem na sportskim utakmicama i drugim priredbama.\nPolitički analitičar Branko Radun smatra da je dobro što će ta praksa sada biti prekinuta. “Taj odnos Tadića i Dodika je bio nešto od čega su samo njih dvojica imali koristi, a od toga nije bilo nikakve koristi za Republiku Srpsku, ocenjuje Radun. To je bila politika ‘ja tebi ti meni', koja se bazirala na njihovim stranačkim potrebama i marketingu, i gde su njih dvojica jedan drugom činili neke usluge. Možda će neko imati primedbi na odnos sadašnje vlasti prema Dodiku i RS, ali činjenica je da su sada ti odnosi rezultirali sa mnogo više konkretnih aktivnosti, od kojih će možda neku korist videti i sami građani”.\nBranko Radun kaže za DW da je čitava priča o tome kako je Dodik sada napušten od Beograda i pušten niz vodu prenaduvana. Sada svako ovu situaciju posmatra iz svog ugla, onako kako njemu odgovara, primećuje Radun. “Oni koje Dodik nervira u međunarodnoj zajednici sada su zadovoljni, jer je on navodno izgubio podršku Beograda. Naravno da će i sarajevska javnost biti zadovoljna, i da će sada spinovati čitavu priču, jer smatraju da će lakše izaći na kraj sa nekim drugim umesto Dodika”.\nVuk Jeremić, Boris Tadić, Milorad Dodik, Dragan Đilas\nJasno je da bi mnogi voleli da vide leđa Dodiku, i zato sada ovakve reakcije na Vučićevu izjavu, ali ja moram da kažem da su odnosi Beograda i Banjaluke sada daleko bolji nego pre godinu dana, skreće pažnju Radun. Uostalom, da je Beograd digao ruke od Dodika to bi bilo praćeno nekom negativnom medijskom kampanjom protiv njega u srpskim medijima; toga nema, i zato mislim da je ovo preuveličavanje jednog neutralnog stava Srbije, koji je po mom mišljenu dobar, jer pokazuje da Srbije ne želi da se upušta u stranačku borbu u RS, kaže Radun.\n“Mislim da ovakav stav ne može naneti neku političku štetu Aleksandaru Vučiću, primećuje Radun. Da bi mu to nanelo neku politički štetu vi biste morali da imate neke medije, kao i opoziciju, koji bi mogli da eksploatišu takav njegov stav, i da ga predstave kao neku izdaju srpskih nacionalnih interesa. Kako ni toga nema, mislim da on od ovoga neće imati neke političke štete”, kaže Radun.\nNeutralan stav srpskog premijera prema izborima u RS je deo neke evropske priče, gde se jednostavno ne želi ni na koji način ugroziti evropski put Srbije, ocenjuje za DW Aleksandar Popov, direktor Centra za regionalizam. Onako kako se to radilo u vreme vlasti Borisa Tadića svakako nije moglo doprineti normalizaciji odnosa između Beograda i Sarajeva. Međutim, ipak je primetno da to distanciranje nije baš previše vidljivo, napominje Popov. Naime, ako se pogleda malo unazad, videćemo da je bilo dosta susreta čelnika RS i Srbije, pa i zajedničkih sednica vlade. Ali, u svakom slučaju se vidi jedan daleko rezervisaniji stav rukovodstva Srbije prema samom Miloradu Dodiku, smatra Popov.\nSvaka politika nosi rizike, pa i ovakav stav Aleksandra Vučića, kaže Popov odgovarajući na pitanje koliko ovakva politika može doneti političkih problema Vučiću, i optužbe da radi protiv srpskih interesa. “Ja mislim da je bila greška prethodne vlasti demokrata što su vodili politiku približavanja Evropi, ali i podilaženja tom jače nacionalno obojenom biračkom telu, napominje Popov. Stoga mislim da, bez obzira na kritike regionalne politike sadašnje vlasti naprednjaka, ona ipak mora da ostane konzistetna, i da na duži rok može doneti dobre rezultate i da će se isplatiti”, smatra Popov.\nPostoje takođe ocene da se Milorad Dodik oseća ohrabreno podrškom koju dobija iz Moskve, ali i da je to razlog zašto su se srpske vlasti odlučila za ovakav stav prema Dodiku; naime, pretpostavlja se da bi svako dalje svrstavanje uz Moskvu bilo dodatno iritiranje zapadnih partnera Srbije. “Za političare u RS je ipak važno kako se Srbija postavlja prema njima, navodi Popov. Sigurno za tamošnje političare nije dobro ukoliko građani primeti da se Beograd distancira od pojedinih političara. Mislim da to ima veći značaj od neke podrške iz Rusije. Jer, ipak, Moskva je daleko a Beograd je daleko bliži, kaže Popov.\nPolitička sudbina Milorada Dodika će ipak najviše zavisiti od tamošnjih birača, i od toga šta je urađeno za građane Republike Srpske, kaže Popov, a ipak manje od Beograda. Mislim da je Milorad Dodik i dalje jaka politička ličnost u RS, kaže sa druge strane Radun, i da je moguće da mu neka posebna pomoć Beograda i nije potrebna. Beograd u svakom slučaju ne želi otvoreno da podrži nikoga, jer ukoliko taj neko izgubi izbore to može napraviti samo dodatne probleme u odnosima sa RS, napominje Radun.\nKljučne reči RS, Dodik, Vučić, Radun\nTrajni link https://p.dw.com/p/1D3yk


Skot: Važno je da se Srbi i Amerikanci ponovo posvete prijateljstvu i saradnji\n"Vilson je razumeo šta je srpski narod pretrpeo tokom Prvog svetskog rata i želeo je da oda poštu srpskim žrtvama. Hoću da naglasim da se ovakva vrsta simboličkih odavanja počasti dogodila samo dva puta u istoriji SAD, u stvari podizanje srpske zastave bilo je prvi put u američkoj istoriji da se na ovakav način predsednik odlučio da ukaže poštovanje drugoj naciji", naveo je Skot.\n"Amerikanci srpskog porekla su se, takođe, borili rame uz rame sa narodom Srbije. Američki lekari i medicinske sestre doputovali su kako bi lečili bolesne i ranjene", dodao je Skot.\n"Amerika je kasnije obezbeđivala hranu i pomoć Jugoslaviji u periodu kada je Moskva uvela sankcije", rekao je Skot.\n"U ovom novom stoljeću američka vlada obezbedila je više od milijardu dolara pomoći širom ove zemlje, dok privatne dobrotvorne organizacije moje zemlje nastavljaju da podržavaju vaš zdravstveni sistem i one kojima je pomoć potrebna. Naše privrede postaju sve povezanije i američke kompanije u Srbiji zapošljavaju 20.000 srpskih građana", naveo je američki ambasador.\n"Pupin i Tesla napravili su ogromne doprinose, ne samo za Srbiju i SAD, već za celo čovečanstvo. Oni nisu jedini, Srbi su oplemenili život Amerikanaca i drugih kultura u praktično svakoj oblasti – naučnici, pronalazači, inženjeri, akademici, umetnici svih vrsta, sportisti", ukazao je Skot.\n"Dakle, ja ovu stogodišnjicu doživljavam kao priliku da se podsetimo šta je stvarno bitno za američko-srpske odnose i da se zajedno i Srbi i Amerikanci ponovo posvetimo prijateljstvu i saradnji. Živela Srbija", poručio je američki ambasador.\nPostoji li plan B za KiM?"Više volim da se bavim planom A"\nŠta je sve senator rekao o "granicama", Vučiću, Rusima...\nSkot: Prilika da se posvetimo prijateljstvu Srbije i SAD


F1 Esport Seria učvrstila se na vrhu e-trka - Sportske vesti - Savremenisport.com\nNaslovna :: Sportske vesti ::\tF1 Esport Seria učvrstila se na vrhu e-trka\nFormula 1 New Balance esport serija učvrstila se na čelnoj poziciju kad su u pitanju e-trke. U sezoni 2018 F1 New Balance esport serija zabeležila je preko 20 milona pregleda kad su u pitanju online video sadržaji, kao i preko 100 miliona impresija na društvenim mrežama. Da je ovaj sport dopreo do nove mlađe publike, koja je više okrenuta digitalnim merijima, govori činjenica da je čak 70% gledalaca koji su pratili finale ovog takmičenja bilo mlađe od 34 godine.\n“Mlađa generacija je zaista prihvatila F1 sport seriju” - izjavio je Frank Arthofer, Direktor digitalnog i novog biznisa u Formuli 1.\nUzbudljiva sezona 2018 F1 New Balance esport serije kulminirala je kada je Brendon Leigh osigurao svoju drugu titulu u nizu, nakon što je 2017. u Abu Dabiju osvojio svoju prvu titulu. Njegova dominacija tokom cele sezone Formula 1 New Balance esport serije, u kombinaciji sa dobrim partijama klupskog kolege Daniel Bereznay-a, koji je osvojio drugo mesto na kraju 2018 F1 New Balance esport serije, dovela je ekipu Mercedes AMG Petronas Esports do prve timske titule.\n2018 Formula 1 New Balance esport serija okupila je, drugu godinu za redom, najtalentovanije igrače (gejmere) sveta, kad su u pitanju e-trke. Oko 66 000 igrača takmičilo se tokom četiri kvalifikacione runde, u zvaničnoj igrici “FIA Formula 1 Svetsko prvenstvo” na PlayStation®4, Xbox One, Xbox One X i PC-u, kako bi obezbedili mesto na inaguracionom F1 esport Pro draft-u. Na F1 Pro draft-u, F1 timovi su odabrali vozače (igrače/ gejmere) koji su učestvovali na šampionatu Pro serije (engl. Pro Series Championship).\nUkupno 26 vozača (igrača/ gejmera) takmičilo se u uzbudljivom finalu 2018 F1 New Balance esport serije, koje je održano u Londonu, za nagradni fond od 200 000 $.\nF1 New Balance Esport Serija održana je u partnerstvu sa Kodmasterom (engl. Codemasters), developerom i izdavačem zvanične franšize igre Formula 1, i Gfinity-em jednom od vodećih svetskih kompanija kad je u pitanju esport. Kompanija New Balance imenovana je za naslovnog sponzora takmičenja, čime se pridružila osnovnim sponzorima DHL-u i Fanatec-u.\n“2018-ta je bila ključna godina za naše napore u pogledu Formule 1 esport-a jer smo videli inkluziju prvih zvaničnih timova, čime smo izgradili čvrste temelje za budući uspeh serije” - izjavio je Sean Bratches, Generalni direktor komercijalnih operacija u Formuli 1, i dodao: “Eksponencijalni rast esporta predstavlja idealnu priliku za nas da privučemo nove fanove i planiramo da je iskoristimo u novoj sezoni 2019 F1 New Balance esport serije. Naš fokus će ostati na proširenju mogućnosti za sledeću generaciju ljubitelja auto-moto sporta i brendova koji razumeju vrednost ove publike. Poruka Formule 1 je jasna - vrata ovog esport-a su otvorena za sve koji dele strast prema igranju i trkama.”\nViše infomacija o F1 New Balance Esport seriji 2019 možete pronaći na www.f1esports.com


Veliki deo organskih proizvoda izvozimo na strano tržište | Agromedia\nVeliki deo organskih proizvoda izvozimo na strano tržište\nRatarska i voćarska proizvodnja u Srbiji postaje sve privlačnije opredeljenje za mnoge poljoprivredne proizvođače, navode u Ministarstvu poljoprivrede. Pored toga, u resornom Ministarstvu kažu i da se najveće količine organski uzgojenih proizvoda izvezu na strana tržišta.\nDok se podaci za prošlu godinu još uvek obrađuju, na osnovu podataka iz 2015. godine evidentno je da su za 62% u odnosu na prethodnu godinu povećane površine na kojima se gaji takva hrana.\nSamostalna savetnica za organsku poljoprivredu u Ministarstvu, Jelena Milić, podatak o izvozu organskih proizvoda potkrepljuje cifrom od 20 miliona evra u 2015. godini. Dodaje i da se najviše izvozi u Nemačku, Austriju, ali i na tržišta SAD, Japana i tako dalje.\nOna je rekla i da je u skladu sa Uredbom o raspodeli podsticaja u poljoprivredi i ruralnom razvoju ove godine opredeljeno 90 miliona dinara za organsku proizvodnju, ističući da su prošle godine podsticaji za ovaj vid proizvodnje bili veći za 40% u odnosu na one za konvencionalnu, kao i da je u ovoj godini taj procenat još veći. Tako su, recimo, kaže Milićeva, podsticaji za organsku biljnu proizvodnju veći za 70% u odnosu na podsticaje u konvencionalnoj proizvodnji.\nSavetnica navodi i da Ministarstvo poljoprivrede dodatno podržava organsku proizvodnju tako što refundira troškove kontrole i sertifikacije, s tim što je ove godine to 50%, a za područja sa otežanim uslovima rada u poljoprivredi 65%.\nKaže i da oni koji planiraju da se uključe u organsku proizvodnju najpre treba da se informišu koja su to ovlašćenja kontrolne organizacije za ovu godinu, jer Ministarstvo poljoprivrede u skladu sa Zakonom o organskoj proizvodnji svake godine ovlašćuje kontrolne organizacije za obavljanje procesa kontrole i sertifikacije.\nU tom je smislu ove godine ovlašćenje dobilo šest kontrolnih organizacija, a kako objašnjava Milićeva, kada se proizvođač odluči za jednu od njih, zaključuje s njom ugovor i od tog trenutka proizvođaču počinje da teče period konverzije, što je vreme potrebno da se sa konvencionalnog načina proizvodnje pređe na organsku.\nKako kaže, za jednogodišnje biljne vrste taj period može da traje i dve godine, a za višegodišnje i tri godine. Naravno, ukoliko proizvođač može da dokaže da prethodne tri godine nije koristio sredstva koja nisu dozvoljena za upotrebu u organskoj proizvodnji, onda može da podnese zahtev Ministarstvu da mu se taj period konverzije skrati, zaključila je Jelena Milić.


Vesti online / Vesti / Svet / Švedska: Tukli dečaka (9) zbog vožnje bez karte\nDva pripadnika obezbeđenja na železničkoj stanici u Malmeu nalaze se pod istragom nakon objavljivanja snimka na kom se iživljavaju nad devetogodišnjakom.\nU javnost procureo jeziv snimak na kome se vidi kako policijac maltretira dečaka\nSnimak je osvanuo na internetu pre nekoliko dana i prikazuje dečaka koji pokušava da dođe do vazduha dok mu “bezbednjak” stavlja ruku preko usta i gura lice ka zemlji.\nU tim trenucima dečak je kroz plač izgovarao delove Šahade, muslimanske molitve, a on i njegov tri godine stariji prijatelj su se našli na udaru organa reda pošto su se vozili vozom bez karte.\nPrema pisanjima švedskih medija, svedoci su naveli da dečak nije radio ništa, već ga je čovek u fluorescentnoj uniformi samo oborio na zemlju.\n- Čuvar izgleda kao da ima više od 90 kilograma, ali je bez obzira na to seo na dečaka oborenog na zemlju i gurao mu glavu ka zemlji.\nPolicija je pokrenula istragu nakon što je podneto 12 prijava radnicima obezbeđenja jedne privatne kompanije, koja je angažovana na toj stanici.\nPortparolka policije Linda Plejm navela je da su čuvari osumnjičeni za napad, a direktor firme za obezbeđenje rekao je da incident na kameri nije izgledao dobro, te da su čuvari postupili po preporuci policije da zadrže dečake dok patrola ne stigne.\nIpak, dečaci su uspeli da pobegnu.\nSa druge strane, portparolka kompanije koja je vlasnik železničke stanice Sesilija Granat rekla je da nema tolerancije za ekstremno nasilje.\n- Nemamo dovoljno podataka, ali to izgleda zabrinjavajuće. Čekaćemo rezultate istrage - navela je Granatova.\nU međuvremenu, pretučeni dečak je nestao, a policija bezuspešno traga kako za njim, tako i za njegovim prijateljem.\n- Nema ih tri dana... Možda su otišli u drugi kraj grada. Javili smo policajcima kako izgledaju da bi mogli da ih primete - navodi Mats Karlson iz policije Malmea.\nSVET Muslimani prebili kuvara jer im liči na Trampa?!\nSubota 14.02.2015. 18:37\nEvo , vo su original slike demonkratije u vecini , mali je islamac i zato je tako i prosao , spominjo je Boga na pocetku i proklinjo ---ma ajde bre sta sve rade .....


Sukobi demonstranata i policije u Kijevu, povređeno 10 osoba - 19.02.2017, Sputnik Srbija\nU sukobima demonstranata i policije u Kijevu povređeno je 10 osoba, od kojih jedna ima ozbiljniju povredu glave, izjavio je portparol ukrajinskog Crvenog krsta... 19.02.2017, Sputnik Srbija\n22:57 19.02.2017 (Osveženo: 23:06 19.02.2017)\n© AP Photo / Efrem LukatskySukobi demonstranata i policije u Kijevu\nU sukobima je uhapšeno pet osoba, a mediji navode da je među njima Nikolaj Kokinovski, lider organizacije „Ukrajinski nacionalisti“, koja je zabranjena u Rusiji.\nDo sukoba je došlo kada su demonstranti pokušali da probiju policijski kordon blizu Narodne banke i zgrade Predsedništva, ali su se kasnije vratili na Trg nezavisnosti — Majdan.\nProtest je počeo u popodnevnim satima, kada se hiljade ljudi okupilo na Trgu Majdan kako bi odalo počast ubijenima u raciji pre tri godine.\nMeđu onima koji su bili na Majdanu bili su i aktivisti paravojnih grupa koje su organizovale blokadu zaliha uglja iz Donbasa 25. januara.\nDemonstranti su u jednom trenutku marširali do zgrade Predsedništva tražeći od vlasti da podrži blokadu Donbasa, a planirali su da postave šatore i provodu noć na tom mestu.\nSituacija se u međuvremenu smirila, a mirne proteste nadgledaju policija i nacionalna garda.\nŠef kijevske policije Jurij Zozulja izjavio je da je ono što se dogodilo u Kijevu puka provokacija, kao i da sukoba nije bilo već da se radilo o predstavi.\nAP prenosi da su učesnici protesta nosili maskirna odela i fantomke i da su pokušali da podignu šator ispred zgrade Predsedništva, kao znak podrške nacionalistima koji su blokirali isporuku uglja iz istočne Ukrajine, što je dovelo do nestanka struje u nekim delovima Ukrajine.


Uspešan nastup lanca „A hotela” na 37. Međunarodnom sajmu turizma u Beogradu - A hoteli\nPrvi srpski lanac „A Hoteli“ imao je izuzetno zapažen i uspešan nastup na ovogodišnjem 37. Međunarodnom sajmu turizma u Beogradu. Tokom sajma, održani su zapaženi susreti sa predsednikom Opštine Aranđelovac, gospodinom Bojanom Radovićem, predsednikom Opštine Vrnjačka Banja, gospodinom Bobanom Đurovićem i drugim predstavnicima lokalnih samouprava. Direktor hotela „Izvor“, gospodin Dragan Todorović je potpisao Protokol o saradnji sa arapskim ASADEKA biznis klubom u okviru realizacije projekta Kraljevske banje Srbije.\nNeposredno pred sajam, zvanično je otvoren hotel „Sloboda“ u Šapcu, tako da je vladalo veliko interesovanje za informacije o ovom hotelu. Hotel „Izvor“ u Aranđelovcu kao zvanično najbolji hotel na Balkanu, imao je bogatu i raznovrsnu ponudu aranžmana po promotivnim sajamskim uslovima, a garni hotel „Master” iz Novog Sada je standardno privlačio pažnju poslovne klijentele. Predstavnici medija su iskazali zapaženo interesovanje o završetku gradnje hotela „Tornik” na Zlatiboru, kao i početku gradnje hotela „Staro zdanje” i „Šumadija“ u Aranđelovcu, a Direktor marketinga i PR-a , gospođa Vesna Vlatković je dala veliki broj intervjua i izjava zainteresovanim medijima.


Nagrade i priznanja | PepsiCo.com\nPonosni smo na naša priznanja i nagrade!\nPrepoznati smo kao jedan od najboljih poslodavaca u Srbiji i Bosni i Hercegovini, kao kompanija koja pruža najviše standarde kada su u pitanju uslovi za rad zaposlenih, proces regrutovanja i negovanja talentovanih ljudi, procesa učenja i razvoja liderstva. To potvrđuje i nagrada Top Employer za 2017. godinu, koja je po treći put za redom dodeljena kompaniji PepsiCo Srbija od strane Instituta Top Employers, nezavisne organizacije koja analizira prakse poslodavaca širom sveta.\nNaši brendovi rangirani su kao top brendovi u regionu, a naši reklamni TV spotovi dobitnici su više nagrada za najbolju reklamu od strane potrošača.\nPovodom proslave jubileja – 10 godina od objavljivanja prvog broja ekološkog magazina EKOlist, kao i dodele novinarskih priznanja – ekonovinar/ka za 2017. koju organizuje Udruženje novinara “EKO VEST”, ove godine priznanje je uručeno kompaniji Marbo Product za doprinos lokalnoj zajednici i očuvanje iste.\nNagradu je uručio Ministar zaštite životne sredine gospodin Goran Trivan, a primio ispred kompanije Marbo Product gospodin Danijel Nedinić, plant manager PepsiCo Zapadni Balkan.\nPriznanje i za poslovanje u Bosni i Hercegovini\nKompanija Marbo Product, koja od 2008. godine posluje u okviru multinacionalne kompanije PepsiCo, četvrti put za redom je proglašena za Najboljeg poslodavca u Srbiji od strane „Top Employers“ Instituta iz Holandije. Kompanija je po prvi put priznanjem Top Employer sertifikovana i na tržištu Bosne i Hercegovine i jedina je kompanija na ovom tržištu koja poseduje ovo prestižno priznanje.\n„Kao i svih prethodnih godina, vodeći se principima „Poslovanja sa svrhom“ nastojali smo da rad u našoj kompaniji obeleži bezbedna i inkluzivna radna sredina, najviši standardi u pogledu uslova rada, kao i zapošljavanje novih talenata, podrška njihovom razvoju kroz napredne procese učenja i razvijanja lidera i to uz zaštitu ljudskih prava. Deo raznolikosti koju promovišemo jeste i uključivanje većeg broja žena na menadžerske pozicije u kompaniji, po čemu je PepsiCo Srbija među vodećim zemljama u Evropi, u okviru PepsiCo grupe. Takođe, veoma smo ponosni što smo priznanjem Top Employers po prvi put nagrađeni i u Bosni i Hercegovini“ istakla je Bojana Vasiljević, Menadžer za ljudske resurse kompanije PepsiCo na području Zapadnog Balkana, Mađarske i jugoistočne Evrope.\nKompanija PepsiCo na tržištu Srbije sprovodi čitav niz projekata edukacije među kojima su se izdvojili PepsiCo Start, program namenjen diplomcima bez radnog iskustva, PepsiCo Go Challenge program, namenjen diplomcima sa ciljem da razviju novi, jedinstveni prehrambeni proizvod, kao i Talent menadžment program. Pored toga, svim zaposlenima dostupni su najbolji primeri prakse implementirani širom sveta, u više u 200 zemalja u kojima PepsiCo grupa posluje, kao i programi PepsiCo Unversity-a. Kompanija intenzivno investira u talente time što stvara multikulturalno, inkluzivno i stimulativno radno mesto, sa 0 odsto povreda na radu. Kompanija svake godine primi više stotina prijava za otvorene radne pozicije, ali istovremeno neguje i praksu razvijanja talenata i interne selekcije, pa mlađe kolege iz kompanije dobijaju priliku da uče i napreduju.


(VIDEO) PARTIZAN SPREMAN ZA MOLDE! Uprava došla na trening da podrži ekipu - Informer\n21:04 Partizan 1\nVeliki izazov je pred fudbalerima Partizana... Tim iz Humske u četvrtak (21.00) igrač prvi meč poslednje runde kvalifikacija za Ligu Evrope. Protivnik je Molde, a crno-beli su spremni\nNa jednom od poslednjih treninga pred susret čelnici Partizana predsednik Milorad Vučelić, kao i generalni direktor Miloš Vazura posetili su ekipu kako bi pružili podršku.\nNatho je trenirao, a dobra vest je da je i povređeni Bojan Ostojić odradio dril.\nTim iz Humske neće moći da računa na podršku navijača, a zbog kazne UEFA na tribinama će biti samo mališani iz škola fudbala.\nPa ta je uprava najveći krivac za najgori Partizan u istoriji njegovog postojanja


Crveno-beli su u duelu dve ekipe sa najslabijim učinkom u dosadašnjem toku takmičenja bili značajno bolji i zasluženo slavili. Jasno je bilo da se nova pojačanja Zvezde sve bolje uklapaju u sastav, dok je Vitezu, čini se, nedostajalo svežine, pa je domaćin stigao do prvog trijumfa u šampionatu, kojim je prestigao "vitezove" na četvrtoj poziciji na tabeli. Ovaj duel jedan je od tri koji će odlučivati o poslednjem učesniku plej-ofa u ovoj sezoni. Isti timovi trebalo bi već do kraja nedelje ponovo izađu na led u još jednoj ranije odloženoj utakmici, ovog puta osmog kola, a do kraja ligaškog dela takmičenja očekuje ih još jedan susret.\nZvezda je trijumf praktično obezbedila već posle 15 minuta igre. Odlično je na ovom susretu funcionisala druga postava crveno-belih, posle vođstva koje je doneo Viktor Danon već nakon tri minuta igre, do prvog petnaestominutnog odmora ova napadačka linija postigla je još dva gola. Prvo je, samo dva minuta kasnije, pojačanje iz Slovačke Marijan Mikuš iskoristio asistenciju reprezentativca Roberta Sabadoša, a zatim je i sâm bek nacionalnog tima Srbije zatresao mrežu Aleksandra Fata posle dodavanja Marka Protića u 15. minutu.\nI u nastavku je viđen sličan razvoj događaja, Zvezda je imala inicijativu (odnos šuteva u trećem periodu 17:8), ali je do novog gola stigla tek posle 15 minuta igre. Nenad Milinković je pogodio posle dodavanja Alekse Jovanovića, da bi posle dvostrukog "pauer pleja" na stotinak sekundi pre poslednje pauze, duet Sabadoš – Mikuš još jednom bio uspešan. Ponovo je Sabadoš odlično asistirao, a Slovak pogodio za velikih 5:0. Tek na startu poslednjeg perioda Vitez je uspeo da "otvori" golmana crveno-belih, još jednog ino-pojačanja, Petra Hričinu, a strelac je bio Bojan Janković. Gosti su odigrali bolje poslednjih 20 minuta, ali je za značajniji učinak već bilo kasno. Do kraja je još samo Vladimir Đaković uspeo da poentira i postavi konačnih 6:1, osam minuta pre kraja.


Ponta: Rumunija podržava Srbiju u evrointegracijama\nI. Đ. 23. juna 2017. 14:12\nPredsednca narodne skupštine maja Gojković razgovarala je danas sa predsednikom Odbora za evropske poslove Poslaničkog doma Parlamenta Rumunije Viktorom Pontom koji je izjavio da će ta zemlja nastaviti da podržava Srbiju u evrointegracijama i ocenio da se Srbija pokazala kao stabilan, ozbiljan i predvidiv partner.\nPonta je, navedeno je u saopštenju sa sastanka, rekao da su evrointegracije Srbije ne samo u njenom interesu, već i interesu Rumunije kao njenog suseda, regiona i čitave EU.\nGojković je zahvalila Rumuniji na podršci koju pruža Srbiji na putu ka punopravnom članstvu u EU ističući da su napredak u tom procesu i nedavno otvorena nova poglavlja u pregovorima sa Srbiju važna poruka ne samo za naše građane, već i čitav region.\nNavodeći da će Rumunija nastaviti da podržava Srbiju u evrointegracijama, posebno kroz prenošenje sopstvenog iskustva, Ponta je ukazao da naša zemlja treba da posmatra predsedavanje Rumunije Evropskim savetom u prvoj polovini 2019. godine kao priliku za napredak u tom procesu, uprkos izazovima u samoj EU.\nPonta koji će danas prisustvovati svečanom prijemu kod predsednika Srbije Aleksandra Vučića sa Gojkovićevom je razgovarao i o unapređenju parlamentarne saradnje, regionalnoj stabilnosti i procesima evrointegracija Srbije.\nRumunski parlament odbio da ukine imunitet premijeru


Lokalne vesti Arhive - Radio Goraždevac\nGradonačelnik Prizrena Šaćir Totaj održao je prvi javni sastanak sa građanima povodom predstavljanja šestomesečnog rada. Tokom sastanka u sali skupštine bila je primenta slaba zainteresovanost ne više od 20 odbornika i građana ali bez učešća stanovnika ili odbornika nevećinskih...\nItalijanski vojnici KFOR-a regionalne komande Zapad donirali su sistem fotonaponskih panela za ambulantu u Osojanu. Primopredaji su prisustvovali komandant KFOR-a yapad pukovnik Marko Javarone, zamenik gradonačelnika opštine Istok, Ali Nimanaj, direktorka ambulante u Osojanu Dragana Pantić i CIMIC tim. Na kraju...\nU bazi KFOR-a Vilađa Italia u Peći održan je drugi sastanak između šefa civilne i vojne saradnje i međunarodnih organizacija koje deluju na zapadu Kosova. Sastanku su prisustvovali kancelarija UNMIK-a u Peći, kancelarija OEBS-a u Peći i Napredujemo zajedno (partner...\nOpštinski savet za bezbednost zajednica kojim predsedava gradonačelnik Peći Gazmend Muhadžeri je održao treći sastanak. Ovaj sastanak je bio posvećen aktuelnim pitanjima kao što su: stanje u školama, prema rezultatima testa postignuća za 9. razred, kao i državnu maturu, zaštitu...\nOpština Peć u saradnji sa Misijom OEBS-a na Kosovu organizovala je konsultativni sastanak sa predstavnicima verskih zajednica i institucija kulturnog nasleđa radi predstavljanja Nacrta mape prostornog planiranja opštine Peć 2022-2030 (HZK). Opštinski zvaničnici i predstavnici verskih zajednica razgovarali su o...\nKomitet za zajednice bezbednost u Prizrenu održao je šesti redovni sastanak za ovu godinu. Komitet za zajednice juče je imao šesti(6) redovni sastanak na kome je prisustvovala Direktorica obrazovanja pri opštini Prizren, gospođa Luljeta Veselaj Gutaj, koja je podnela svoj...\nKonferencija “Položaj i izazovi nevećinskih zajednica u regionu Peć”\nKabinet zamenice premijera za manjinska pitanja i ljudska prava organizovao je danas regionalnu konferenciju o pravima nevećinskih zajednica u opštinama Peć, Istok i Klina. Na sednici se najpre obratila zamenica premijera Kosova Emilija Redžepi. “Obično smo navikli da nam medjunarodni faktor...\nDve prodavnice obijene i opljačkane u Velikoj Hoči\nVlasnici prodavnica u Velikoj Hoči Bojan Pavlović i Dušan Lukić su jutros zatekli svoje radnje koje su jedna od druge na desetak metara udaljene, a u samom centru Velike Hoče, obijene. Kako je za Radio Goraždevac rekao Miroslav Lukić, sin...\nOtvoren poziv za učešće u aktivnostima promocije verskih sloboda i međunacionalne saradnje za 20 mladih ljudi, dečaka i devojčica iz svih zajednica (Albanaca, Aškalija, Bošnjaka, Egipćana, Roma i Srba) iz ruralnih i urbanih sredina opštine Peć. NVO"Mladi Volonteri" će implementirati...\nAmerički ambasador Hovenijer posetio Peć\nAmerički ambasador na Kosovu, Džefri M. Hovenijer posetio je danas opštinu Peć, manastir Pećku Patrijaršiju i razgovarao sa organizacijama civilnog društva. „Drago mi je da sam imao priliku da posetim Peć danas bila mi je čas da se sastanem sa...


Dobra komunikacija između tužilaca i revizora u Bosni i Hercegovini (BiH) ključna je u borbi protiv korupcije, zaključak je prvog sastanka između revizorskih timova Ureda za reviziju institucija u Federaciji BiH (FBiH) i tužilaca iz FBiH koji se održao danas (04.07.2018.) u Sarajevu.\n„Danas je prilika da nastavimo jačati saradnju i komunikaciju Ureda i tužilaštava u FBiH, da otvoreno razgovaramo o izazovima sa kojima se suočavamo u radu, a sve s ciljem pokretanja promjena u životima građana i sticanja njihovog povjerenja“, rekao je generalni revizor Dževad Nekić na ovom sastanku. On je dodao kako je cilj Ureda za reviziju institucija u FBiH jačanje javnog sektora.\nNajveći izazov sa kojima se suočavaju tužilaštva pri razmatranju revizorskih izvještaja su nedostatak stručnjaka u finansijskoj oblasti koji bi pružali stručnu podršku tužiocima. Također, tužilaštva nemaju dovoljno razvijene kapacitete u oblasti tumačenja i razumijevanja revizorskih pojmova i nalaza.\n„Izrada neke vrste revizorskog pojmovnika koji detaljno objašnjava značenje određenih termina koji revizori najčešće koriste, što je preporučio i USAID Projekt pravosuđa u BiH kroz svoju Analizu o korištenju revizorskih nalaza u tužilaštvima, sigurno bi unaprijedilo razumijevanje revizorskih izvještaja od strane tužilaca“, rekla je zamjenica glavnog tužioca Federalnog tužilaštva FBiH Alma Tirić.\nOna je dodala kako bi bilo važno implementirati i preporuku USAID-ovog Projekta pravosuđa u BiH da Visoko sudsko i tužilačko vijeće (VSTV) BiH donese neku vrstu smjernica za postupanje za tužioce i stručne saradnike u pogledu korištenja revizorskih izvještaja i načina komunikacije sa revizorima.\nNa ovom sastanku dogovoren je plan narednih aktivnosti koje imaju za cilj nastavak saradnje i unapređenje komunikacije između Ureda za reviziju institucija u Federaciji BiH (FBiH) i tužilaštava u FBiH.\nOrganizaciju ovog sastanka podržao je USAID-ov Projekt pravosuđa u BiH. Uz podršku Projekta, prethodno je postignut dogovor između glavnih tužilaca FBiH i generalnog revizora FBiH o mehanizmu unapređenja komunikacije između ovih institucija.


Počelo čišćenje klizišta na putu Cetinje-Budva\nCrnogorska Direkcija za saobraćaj angažovala je firmu koja je počela sa čišćenjem klizišta na delu puta Cetinje-Budva, saopšteno je iz budvanske opštine.\nIz opštine apeluju da građani ne prolaze tim delom puta zbog bezbednosti i da ne bi otežavali radove.\nRukovodstvo opštine Budva se, kako se navodi, nakon današnjeg sastanka Tima za upravljanje u vanrednim situacijama, uverilo da je Direkcija za saobraćaj odmah počela sa aktivnostima da bi se sagledalo stanje na terenu i donele smernice za hitan početak radova na sanaciji klizišta u Markovićima.\nAngažovani su renomirani stručnjaci iz Crne Gore i šire, da bi dali stručnu ocenu o tome šta je neophodno uraditi da bi se ukrotilo klizište i počeli bezbedni radovi na sređivanju magistrale.\n"Direkcija za saobraćaj angažovala je firmu ‘Ju Briv’ koja je počela sa čišćenjem klizišta s ciljem da se zaustavi pritisak i dalje guranje terena", dodaje se u saopštenju.\nIz opštine Budva navode da je Tim za upravljanje vanrednim situacijama odlučio da na raspolaganje Direkciji za saobraćaj i njegovom izvođaču stavi opštinske deponije, gde će se odvoziti sav šut i po potrebi ustupiti određena mehanizacija koja na prostoru opštine postoji, a koja bi pomogla efikasnijem završetku ovih radova.\n"Zaključeno je da se Tim obrati Zavodu za hitnu medicinsku pomoć Crne Gore, da bi se u slučaju eventualne urgentne situacije na prostoru gornjeg dela opštine, kojem je onemogućena komunikacija sa Budvom, pružila hitna medicinska pomoć iz Centra hitne medicinske pomoći Cetinje", dodaje se u saopštenju.\nIz opštine napominju da se preduzimaju aktivnosti za obezbeđivanje sigurne putne komunikacije za potrebe prolaska hitnih službi preko tog dela opštine dok traju radovi.\nU saopštenju se podseća da se, nakon obilih kiša proteklih nekoliko dana, pokrenulo veliko klizište koje je počelo da se aktivira ispod naselja Lapčići i završilo na prostoru Jadranske magistrale.\n"Na tom potezu ovo klizište je urušilo kompletno jedan stambeni objekat u vlasništvu Milivoja Markovića, urušilo stari put koji je nekada vodio preko naselja Markovići prema Lapčićima i dalje prema Cetinju i ugrozilo još jedan stambeni objekat, vlasništvo porodice Perović", dodaje se u saopštenju.\nNajveću štetu, kako navode, uzrokovalo je obaranje Jadranske magistrale u dužini više od 100 metara, što je u potpunosti zaustavilo saobraćaj na putu Budva-Cetinje.


1. Prihvatanje naših Uslova i rokova\nPosećivanjem vebsajta CHEMGENERATION.COM, gledanjem, pristupanjem ili drugim korišćenjem bilo koje od usluga ili informacija osmišljenih, prikupljenih ili unetih na vebsajtu CHEMGENERATION.COM, saglasni ste sa tim da Vas obavezuju sledeći Uslovi i rokovi usluge. Ukoliko ne želite da budete obavezani našim Uslovima i rokovima, Vaša jedina opcija je da ne posećujete, gledate ili na drugi način koristite usluge CHEMGENERATION.COM. Razumete, saglasni ste sa tim i prihvatate da ovi Uslovi i rokovi čine pravno obavezujući ugovor između Vas i CHEMGENERATION.COM i da će Vaše korišćenje CHEMGENERATION.COM označavati vaše konačno prihvatanje tog ugovora.\n2. Obezbeđivanje usluga\nSaglasni ste i prihvatate da CHEMGENERATION.COM ima diskreciono pravo da izmeni, poboljša ili prekine bilo koju od svojih usluga i bez najave Vama, čak i kada to može da rezultuje time da budete sprečeni da pristupite bilo kojoj informaciji sadržanoj na sajtu. Štaviše, saglasni ste i prihvatate da CHEMGENERATION.COM ima pravo da Vam obezbedi usluge preko podružnica ili pridruženih entiteta.\nSaglasni ste i prihvatate da CHEMGENERATION.COM može da sadrži vlasničke i poverljive informacije uključujući robne marke, uslužne marke i patente zaštićene zakonima o intelektualnoj svojini i međunarodnim sporazumima. CHEMGENERATION.COM vam dozvoljava da pogledate i napravite jednu kopiju delova njegovog sadržaja za odvojenu, ličnu, nekomercijalnu upotrebu. Naš sadržaj se ne može prodavati, reprodukovati ili distribuirati bez naše pisane dozvole. Sve robne marke, uslužne marke i logoi trećih lica su svojina njihovih vlasnika. Sva dalja prava koja se ovim ne dodeljuju izričito su zadržana.\nKada unosite sadržaj u CHEMGENERATION.COM istovremeno dajete CHEMGENERATION.COM neopozivu, širom sveta važeću, oslobođenu od autorskih prava dozvolu za objavljivanje, prikazivanje, izmenu, distribuiranje i spajanje Vašeg sadržaja širom sveta. Potvrđujete i garantujete da imate potrebno ovlašćenje za davanje gorepomenute dozvole CHEMGENERATION.COM.\n5. Okončanje ugovora\nUslovi i rokovi ovog ugovora će nastaviti da važe stalno sve dok ga ne okonča bilo koja od strana bez najave u bilo kom trenutku iz bilo kog razloga. Na Uslove i rokove koji će nastaviti da važe stalno neće uticati okončanje ovog ugovora.\n6. Odbacivanje garancija\nRazumete i saglasni ste sa tim da je Vaše korišćenje CHEMGENERATION.COM u potpunosti na Vaš rizik i da se naše usluge obezbeđuju po principu ,,kakve jesu’’ i ,,po raspoloživosti’’. CHEMGENERATION.COM ne daje nikakve izričite ili implicirane garancije, potporu ili izjave što se tiče rada CHEMGENERATION.COM vebsajta, informacija, sadržaja, materijala ili proizvoda. To će ukljućivati, ali se neće ograničavati na implicirane garancije utrživosti i prikladnosti za određenu svrhu i nekršenje, i garancije da će pristup uslugama ili njihovo korišćenje usluga biti neometano ili bez grešaka ili da će nedostaci u uslugama biti ispravljeni.\nRazumete i saglasni ste sa tim da CHEMGENERATION.COM i bilo koje od njihovih podružnica ili pridruženih entiteta neće ni u kom slučaju biti odgovorni za bilo kakvu direktnu, indirektnu, slučajnu, posledičnu ili tipičnu štetu. To će uključivati, ali neće biti ograničeno na, štetu zbog gubitka profita, prekida poslovanja, poslovnog ugleda ili gudvil, gubitka programa ili informacija ili drugog nematerijalnog gubitka koji proistekne iz korišćenja ili nemogućnosti korišćenja usluge, ili informacija, ili bilo kojeg stalnog ili privremenog prestanka takve usluge ili pristupa informacijama, ili nemogućnosti za čuvanje bilo kakvog sadržaja ili informacija. Gorepomenuto ograničenje će važiti bilo da je CHEMGENERATION.COM upoznat sa ili bi trebalo da bude svestan mogućnosti takve štete ili ne. U jurisdikcijama u kojima isključivanje ili ograničenje odgovornosti za posledičnu ili slučajnu štetu nije dozvoljeno, odgovornost CHEMGENERATION.COM je ograničena u najvećoj meri koju dopušta zakon.\n8. Spoljni sadržaj\nCHEMGENERATION.COM može da uključuje hiperlinkove do sadržaja, reklama ili vebsajtova trećih lica. Saglasni se i prihvatate da CHEMGENERATION.COM nije odgovoran i ne podržava bilo koju reklamu, proizvode ili resurse koji dolaze iz tih izvora ili vebsajtova.\nIzričito razumete i saglasni ste da potpadate pod ličnu i isključivu sudsku nadležnost sudova u državi, republici, pokrajini ili teritoriji određenoj isključivo od strane CHEMGENERATION.COM za rešavanje bilo kog pravnog pitanja koje proistekne iz ovog ugovora ili je u vezi sa Vašim korišćenjem CHEMGENERATION.COM. Ukoliko sud koji ima sudsku nadležnost odredi da je bilo koja odredba ugovora nevažeća, ta odredba će biti uklonjena iz Uslova i rokova, a preostali Uslovi i rokovi će nastaviti da važe.\n10. Celokupan ugovor\nRazumete i saglasni ste da gorepomenuti Uslovi i rokovi čine celokupan opšti ugovor između Vas i CHEMGENERATION.COM. Možete da podležete dodatnim Uslovima i rokovima kada koristite, kupujete ili pristupate drugim uslugama, pridruženim uslugama ili sadržaju ili materijalu trećih lica.\n11. Izmene uslova\nCHEMGENERATION.COM zadržava diskreciono pravo da izmeni ove Uslove i rokove s vremena na vreme i bez ikakve najave. Izmene naših Uslova i rokova stupaju na snagu od datuma njihovog objavljivanja i nastavak Vašeg korišćenja CHEMGENERATION.COM nakon bilo kakvih izmena Uslova i rokova će označavati Vašu saglasnost da budete njima obavezani.


Šta će biti sa Busplusom posle septembra? | Kamatica\nPočetna > analiza > Šta će biti sa Busplusom posle septembra?\nŠta će biti sa Busplusom posle septembra?\nTekst objavljen: 14.01.2020 12:55\nGrad Beograd i komapnija Apex Solution Technology, koja se bavi implementacijom Busplus sistema u gradskom prevozu, imaju ugovor do 20. septembra\nTender koji je Grad raspisao odnosi se na studiju, odnosno stručno mišljenje šta uraditi posle 20. septembra, kazao je Savo Terzić iz Apexa i dodaje da ne može da kaže za koju soluciju će Beograd odlučiti posle tog datuma.\n"Ugovor ističe 20. septembra. Ne postoje nikakve naznake da će se bilo šta prekinuti do tada", rekao je Terzić za N1 odgovarajući na pitanja građana koji su posle vesti o tenderu zbunjeni da li da produžavaju svoje mesečne karte.\nTerzić napominje da Grad po ugovoru ima mogućnost da pre vremena preuzme opremu i otkupi sistem, ali dodaje da ne vidi ekonomsku opravdanost da se to uradi. Prema njegovim rečima, otkup bi u ovom trenutku koštao oko 120 miliona dinara, a o tome odlučuje Sekretarijat za javni prevoz.\nGovoreći o tenderu koji je gradska uprava raspisala, Terzić objašnjava da se on ne odnosi na nabavku nove opreme ili sistema, već na usluge studije to jest stručnog mišljenja saobraćajnih inženjera i IT stručnjaka o tome šta i kako uraditi posle 20. septembra.\nUpitan šta je najizvesnije da će Grad izabrati posle posle izvedene studije - da produži ugovor s Apexom, nađe drugog partnera ili uvede potpuno nov sistem, sagovornik N1 kaže da Grad ne može da bira jer postoje zakonske procedure koje moraju da se sprovedu, koje se odnose i na javne nabavke.\n"Za koju soluciju će se Grad Beograd opredeliti, mi ne možemo da kažemo. U ugovoru su postojale jako dobre stvari, ali su postojale stvari koje nisu bile dobre ni za grad ni za naše preduzeće", napominje Terzić.\nJapanci pomažu modernizaciju javnog prevoza u Beogradu\nPeta neuspešna prodaja imovine Fabrike sedišta iz Priboja\nFirma u stečaju prodaje odmaralište na Tisi\nGovoreći o izazovima sa kojima se Busplus suočavao od svog uvođenja, on na prvo mesto stavlja to što građani nisu bili pripremljeni na novi sistem i na to šta se on sve odnosi.\n"Pojaviljvalo se u javnosti samo da se radi o naplati karata, da je taj posao oduzet od nekog drugog pravnog lica. A radi se o tome da se u Beogradu pređe dnevno 400 hiljada kilometara, a grad isplaćuje po svakom pređenom kilometru. Ako se 30.000 kilometara ne izveze, a vrednost je preko 1 evro po pređenom kilometru, vi imate gubitak od 30.000 evra na dnevnom nivou", ukazuje Terzić.\nOn kaže da Busplus daje uvid u kom trenutku se na kojim linijama vozi koji broj građana, odnosno "krvnu sliku kako sistem gradskog prevoza funkcioniše".\nKao drugi problem, navodi broj kontrolira kojih je po ugovoru predviđeno 200, a u Apexu je, prema njegovim rečima, stalno zaposleno njih oko 280.\n"Dve stotine kontrolora je jako malo, obzirom na broj linija, saobraćajnu mrežu, na radno vreme. Taj broj ljudi je mali, to je navjeća greška", ukazuje Terzić.\nSagovornik N1 kaže da je neophodna i veća saradnja sa komunalnom milicijom koja bi trebalo da asistira kontrolorima.\nseptembar Beograd GSP Beograd BusPlus ukidanje busplusa


Najava: Bundesliga, 8. kolo: Kada nema pravog derbija sve oči su uprte u Frankfurt i Berlin – Kladjenje.rs\nHomeNajavaNajava: Bundesliga, 8. kolo: Kada nema pravog derbija sve oči su uprte u Frankfurt i Berlin\nNajava: Bundesliga, 8. kolo: Kada nema pravog derbija sve oči su uprte u Frankfurt i Berlin\n20 Novembra, 2020 Peca Najava 0\nGotova je prvenstvena pauza, reprezentacije odlaze na odmor, a sa njima se družimo tek na proleće. Vraća se klupski fudbal, a na nemačkim terenima igraju se utakmice 8. kola. Nekog izrazitog derbija u ovom kolu nema, vodeći Bajern dočekuje Verder, drugoplasirani Lajpcig ide u Frankfurt, dok će Dortmund na put u prestonicu, gde ga očekuje Herta.\nArminija – Leverkuzen – 2 @ 1.55 u Meridianbet\n”Farmaceuti” su neporaženi u Bundesligi i posle sedam odigranih kola. Posle tri remija na startu prvenstva Bajer je vezao četiri pobede i priključio se vodećim ekipama. Već su na deobi trećeg mesta sa Dortmundom i sigurno je da nameravaju da se penju i dalje na lestvici. Da li je gostovanje novajliji u Bilefeldu idealna prilika da nastave niz pobeda, ostaje da vidimo. Arminija je bila uspena na startu, uzela je četiri boda iz prve dve utakmice, ali je onda usledio niz od pet uzastopnih poraza. Za takav učinak zaslužan je i raspored, pošto su na svom terenu igrali sa Bajernom i Dortmundom. Smatramo da ovaj tim ima kvalitet za opstanak u eliti, ali će morati podhitno da prekine seriju poraza, da im se gubitnički mentalitet ne bi ovako rano primio. Ne verujemo da će im to uspeti u meču sa nezgodnim Leverkuzenom, koji dolazi bez Šika, Aranguiza i Paulinja. Naš predlog je dvojka, a kvota za nju u kladionici Meridianbet iznosi 1.55.\nMenhengladbah – Augzburg – 1 @ 1.53 u 1xbet\n”Ždrepci” igraju bolje u Ligi šampiona nego u Bundesligi, bar što se tiče prve polovine takmičenja. Menhengladbah je remizirao sa Interom i Realom, a pobedio Šahtjor, pa ako savladaju Ukrajince i kroz nekoliko dana na svom terenu, biće na korak od plasmana u nokaut fazu, što je posle žreba malo ko mogao da predvidi. Daleko od toga da Borusija igra loše u domaćem prvenstvu, istina, trenutno su tek sedmi, a u prethodnom kolu, pred odlazak na pauzu, izgubili su sa 4:3 u Leverkuzenu. I dalje je odbrana slabiji deo ovog tima, ali su zato napadači u velikoj formi. Augzburg je u lošoj formi, na poslednje četiri utakmice imaju tri poraza i jednu pobedu i trenutno su na 10. poziciji. Menhengladbah je dobio prethodna tri međusobna duela, a poslednji put Augzburg je slavio pre pet godina. Zato, jedinicu na tiketu kada je ovaj meč u pitanju. Kvota za pobedu domaćina u kladionici 1xbet iznosi 1.53.\nBajern – Verder – 1,GG @ 2.06 u Meridianbet\nU prethodna četiri kola Verder je odigrao 1:1. Verujemo da bi tim iz Bremena oberučke prihvatio taj rezultat i za meč ovog kola u kome gostuju strašnom Bajernu. Bavarci su u seriji od deset pobeda u svim takmičenjima, a jedino im je Hofenhajm uzeo meru. Pobedom u Dortmundu u prethodnom kolu najzad su se dočepali prvog mesta i sumnjamo da će ga ispuštati do kraja prvenstva. Verder je izgubio prethodnih 19 mežusobnih duela protiv Bajerna, a poslednji put je teren napustio neporažen protiv Bavaraca još 2010. godine. Šta onda da očekuju sada kada je Bajern vladar i Evrope? Bajern između dva kola ima obaveze i u Ligi šampiona, alis u oni tamo već prebrinuli sve brige kada je plasman u narednu fazu u pitanju. Verder je postigao bar gol na svakom meču u prvih sedam kola, pa bi mogao da zatrese mrežu i na ”Alijanc areni”. To će teško pomoći da izbegne poraz, pa je naš predlog jedinica uz igru gol-gol. Za kombinaciju 1,GG u kladionici Meridianbet koeficijent iznosi 2.06.\nHofenhajm – Štutgart – GG @ 1.44 u Bet365\nAko je epidemija nekom od klubava nanela štetu, to je sigurno Hofenhajm. Tim koji je fantastično startovao u novom prvenstvu, pobedio i Bajern, kao jedini kome je to uspelo u 2020. godini, počeo je da zbog virusa ostaje bez važnih fudbalera. Najveći udarac bilo je ispadanje iz stroja Andreja Kramarića, igrača koji je rešetao protivničke mreže na startu sezone, a sada su van pogona i Skov, Dabur, Adamjan i Bauman, dok su povrede zadesile Bičakćića, Poša, Stafilidisa i Karadabeka. I timovi sa mnogo kompletnijim rosterom morali bi da osete toliko kadrovskih problema, a ne ekipa mladog trenera Sebastijana Henesa. U Ligi Evrope Hofenhajm igra odlično i već je u nokaut fazi. U četvrtak igraju sa Liberecom, pa bi tada na teren mogao neko od oporavljenih fudbalera. Što se Štutgarta tiče, povratnik se odlično snašao u novom-startom društvu, pa je bez poraza na poslednjih šest mečeva. Posle startnog poraza upisali su tri pobede i tri remija i nalaze se na solidnom osmom mestu. Hofenhajm nije pobedio na pet prethodnih kola, a uspeo je da uzme samo jedan bod, što ih je spustilo na 13. mesto. Mogao bi Hofenhajm da prekine niz bez pobede, ali je sigurnije igrati gol-gol. Štutgart je svima dao gol, pa bi mogao i Hofenhajmu. Za GG u kladionici Bet365 kvota je 1.44.\nŠalke – Volfsburg – 0-2 @ 2.00 u CircusCasino\nJoš manje od dva meseca i biće godinu dana kako Šalke nikog nije pobedio u Bundesligi. Podsetimo još jednom, poslednji trijumf tim iz Gelzenkirhena zabeležio je u prvom kolu prolećnog dela prethodne sezone. Od tada je prošlo 23. kola, a za ”rudare” pobede nije bilo. Sada im na ”Veltins arenu” dolazi Volfsburg, tim koji je uz Leverkuzen jedini bez poraza u dosadašnjem toku prvenstva. ”Vukovi” su tek na 6. mestu zato što su čak pet puta igrali nerešeno, a pobedili samo dva puta. Odbrana im je bolji deo tima, poklekla je samo pet puta na sedam mečeva, dok je napad Šalkea izuzetno loš, slabiji ima samo Arminija. Ako već nije pobedio, Šalke je u prethodna četiri kola samo jednom izgubio, ne računamo trijumf u Kupu protiv nižerazrednog Švajnfurta. U prethodnom kolu igrali su derbi začelja sa Majncom u gostima, a posle međusobnog okršaja obe ekipe ostale su bez pobede, pošto je meč završen 2:2. Trener Bauman ima pritisak na klupi Šalkea, ali je i rukovodstvu jasno da nije sve do trenra, i da nema svrhe stalno ih menjati, pošto to nije donelo nikakav pomak. Biče tvrd meč sa malo golova, a naš predlog je igra 0-2 gola, za koju je kvota 2.00 u kladionici CircusCasino.\nAjntraht – Lajpcig – GG @ 1.53 u Bet365\nImamo jedan zanimljiv podatak kada su dueli Ajntrahta i Lajpciga u pitanju. Naime, ove dve ekipe sastale su se devet puta, osam puta u ligi i jednom u Kupu, a nikad nije slavila gostujuća ekipa. Obe ekipe imaju po tri pobede, dok je tri puta bilo nerešeno. To što je Lajpcig izgubio lidersku poziciju u prošloj sezoni najviše je zaslužan Ajntraht koji ih je pobedio u Frankfurtu 2:0 u Bundesligi, a onda, samo desetak dana kasnije, izbacio iz iz Kupa na istom mestu, na ”Komercbank areni” u gradu na Majni. Lajpcig igra u Ligi šampiona, gde ga već u utorak očekuje revanš sa Pari Sen Žermenom. Sa Parižanima su igrali dva puta u kratkom vremenskom periodu, izgubili su onaj značajniji, u polufinalu Lige šampiona u prošloj sezoni, ali su dobili meč u grupnoj fazi pred prvenstvenu pauzu. Ajntrah nema evropske obaveze ove sezone, posle dve dosta uspešne godine, pa je tim Adija Hitera sve bacio na Bundesligu. Imaju samo jedan poraz u prvih sedam kola, onaj od Bajerna u Minhenu, ali su čak četiri meča završili nerešenim rezultatom, pa su na tabeli tek na 11. mestu. Naš predlog je igra gol-gol, pošto su gosti oslabljeni pred odlazak u bankarski centar Evrope. Za GG u kladionici Bet365 koeficijent iznosi 1.53.\nHerta – Dortmund – T22+ @ 1.55 u CircusCasino\nFudbaleri Borusije u lošem su raspoloženju otišli na dvosedmičnu pauzu, pošto su u prethodnom kolu opet poraženi od Bajerna i to na svojoj ”Signal Iduna areni”. Prošle sezone takav poraz ih je koštao titule, a i sada im je Bajern umakao tri boda. Ove sezone su od Bavaraca izgubili i u Superkupu Nemačke, pa je jasno da timu Lusijana Favra ne odgovaraju mečevi sa šampionom Evrope i Nemačke. Ipak, rana je faza prvenstva i mnogo je bodova još u opticaju. Dortmund još nema remi, upisali su, pored pet pobeda, dva poraza i sa 15 bodova dele treće mesto sa Leverkuzenom. Sada im sledi gostovanje u Berlinu, gde su pobedili na prethodna dva meča i sada su favoriti. Herta igra bolje na strani, u prošlom kolu su pobedili u Augzburgu, ali su zato na tri meča na svom ”Olimpijskom stadionu” uzeli samo jedan bod. Odbrana je slabiji deo tima koji predvodi nekadašnji odlični centarfor Bruno Labadija, pa bi gosti mogli da se raspucaju u prestonici. ”Milioneri” su favoriti, ali nam je sigurnije da će Borusija dati dva gola, nego fiksirati dvojku. Za T22+ u kladionici CircusCasino kvota je 1.55.\nFrajburg – Majnc – GG @ 1.62 u 1xbet\nGledajući zajedički učinak, ove dve ekipe nisu pobedile na poslednjih 13 utakmica. Majnc je bez pobede od početka sezone, dok je Frajburg slavio samo u prvom kolu. Jasno je da će se oba tima boriti za opstanak, a trenutno je u boljoj situaciji Frajburg, koji pored pobede na startu u Šutgartu, ima i tri remija. Majnc je svoj prvi bod osvojio u prošlom kolu, kada je u derbiju začelja igrao 2:2 sa Šalkeom, ali sigurno je da nisu zadovoljni takvim ishodom. U ovom duelu remi ne bi zadovoljio ni jedne ni druge, pobeda je imperativ i Frajburgu i Majncu, jer koga će drugog pobediti, ako ne direktnog rivala. Zato bodovi iz ovog meča vrede dvostruko, i treba očekivati zanimljiv meč u Frajburgu, Majnc ume da bude nezgodan na strani, mada u Frajburgu nije slavio od 2015. godine. Pokušajte sa igrom gol-gol, a ako upišete GG na tiketu, u kladionici 1xbet očekuje vas koeficijent koji iznosi 1.62.\nKeln – Union Berlin – 3+ @ 1.94 u CircusCasino\nMlađi bundesligaš iz Berlina je i ove sezone zadivio sve koji prate ovo takmičenje. Mada su im predviđali borbu za opstanak, sa veoma neizvesnim ishodom, Union je trenutno na 5. mestu, a bez poraza je u prethodnih šest kola. Imaju dve uzastopne pobede iza sebe i za njih je pauza došla u nezgodnom trenutku. Pred odlazak u glavni grad pokrajine Rajna Vestfalija imaju i kadrovskih problema. U Kelnu neće igrati Finac Pohjanpalo, te Nigerijac Udžah i Danac Ingvatsen. Neće biti još nekoliko igrača i Union, koji nema previše jak roster, imaće dosta problema. Na ruku im ide to što nemaju pritisak osvajanja bodova i neće ni Kelnu biti lako da doe do prve pobede koju silno žele. ”Jarčevi” su uz Majnc i Šalke jedini bez trijumfa u novoj sezoni, a na kontu imaju tri boda, osvojena u četiri prethodna kola. Pred pauzu su remizirali sa Verderom u Bremenu i najavili bolje rezultate. Motiv je na strani domaćina, ali je sigurnije igrati na veći broj golova. Naš predlog je 3+, a koeficijent za ovaj tip u kladionici CircusCasino iznosi 1.94.\nTiket dana (petak, 20.11.2020)\nVraća se klupski fudbal – Uz BONUS u Meridianu vikend može da počne!


Potreba za digitalnim upravljanjem\nSkup raličitih formata dokumenata na različitim medijima je svakako rezultat poslovnih aktivnosti preduzeća i organizacijama. Ovde se prvenstveno misli na poslovnu dokumentaciju, projektnu dokumentaciju, klasična poštu, elektronsku poštu, zvučne i video zapise, faksove, dokumente sistema upravljanja, ugovore i slično.\nDostupan kroz opciju kupovine ili iznajmljivanja software (Software As A Service) za upravljanje zapisima i informacijama koji Najsavremenija rešenja su funkcionalna i rade na apsolutno svim platformama i uređajima. Servis omogućava klijentu slanje, primanje i upravljanje svim elektronskim i skeniranim dokumentima.\nServis za elektronsko upravljanje dokumentacijom predstavlja sistem koji prati celokupan životni ciklus dokumenata – od stvaranja do arhiviranja / uništenja. Ovo je sastavni deo digitalne transformacije svake kompanije koji je prvenstveno namenjen podizanju efektivnosti i profita a smanjenjenju operativnih troškova. Savremeni servisi za upravljanje dokumentacijom takođe mogu biti dostupni u InHouse instalaciji i kao SaaS rešenje.\n-Jednostavan pristup svim delovima arhive,\n-Neograničen broj korisnika može koristiti dokumente u isto vreme,\n-Mogućnost izrade svih vrsta izveštaja,\n-Nadzor na pristupom servisu i aktivnostima korisnika,\n-Dodatna bezbednost dokumenata kroz kreiranje kopija i originala.


Od 12. februara: Građani BiH mogu putovati bez viza u još jednu zemlju – dijalogin.tv\nOd 12. februara: Građani BiH mogu putovati bez viza u još jednu zemlju\nPredsjednik Bjelorusije Aleksander Lukašenko je 9. januara potpisao dekret o “Uspostavljanju bezviznog režima za ulazak i napuštanje Bjelorusije za strane građane”. Dekret će stupiti na snagu 12. februara 2017. godine.\nCilj ovog dokumenta je intenziviranje poslovnih putovanja, jačanje turizma i za potrebe privatnih putovanja za osobe sa običnim putnim ispravama. Dokument se ne odnosi na nosioce diplomatskih, službenih ili drugih pasoša.\nZa ulazak u Bjelorusiju, potrebno je predočiti važeći pasoš, novac u vrijednosti od 25€ za svaki dan boravka u Bjelorusiji, kao i zdravstveno osiguranje koje je validno u ovoj zemlji.


Međunarodni dan devojčica • Poverenik za zaštitu ravnopravnosti\nO nama Vesti Međunarodni dan devojčica\n11. Oct 2013.\nPoverenica Nevena Petrušić čestitala je Međunarodni dan devojčica. Ovim povodom, ambasada Australije organizovala je konferenciju, na kojoj je poverenica istakla da rodni stereotipi koji vladaju u našem društvu, ne smeju da sprečavaju devojčice da razviju sve svoje potencijale.\nOve godine Međunarodni dan devojčica obeležava se širom sveta po drugi put, a akcenat u 2013. godini je na inovacijama u obrazovanju devojčica.\nPoverenica je rekla da Srbija ima dobar pravni okvir kada je reč o pravima dece, ali da je neophodno uvesti rodni aspekt u strateška dokumenta koja se odnose na decu. Poverenica je istakla i da je neophodno hitno promeniti nastavne sadržaje koji obiluju rodnim stereotipima, i podsetila da je Poverenik Ministarstvu obrazovanja uputio preporuku da se iz nastavnih materijala izbace diskriminatorni i stereotipni sadržaji, ali da Ministarstvo još uvek nije postupilo po toj preporuci.\nKonferenciju povodom Međunarodnog dana devojčica organizovala je Ambasada Australije u Srbiji, a na konferenciji su govorile ambasadorka Australije Helena Studert, zamenica šefice UNICEF-a Lesli Miler, i državna sekretarka Ministarstva rada, zapošljavanja i socijalne politike Stana Božović


Tanjug 22. aprila 2021. 10:32\nNOVI SAD – U Kongresnom centru „Master“ Novosadskog sajma otvoren je onlajn Sajam preduzetništva Vojvodine, na kojem učestvuje oko četrdeset izlagača iz različitih sektora privrede u okviru osam panela.\nVirtuelni sajam preduzetništva kreirali su Pokrajinski sekretarijat za privredu i turizam i Novosadski sajam sa ciljem da se u specifičnim uslovima pandemije koronavirusa privrednici lakše upoznaju, uspostave kontakt, razmene ideje, ugovore poslove, pronađu potencijalne investitore, korisnike, distributere, inovatore.\nOvo je i prilika da se dobiju informacije o aktuelnim konkursima i merama Pokrajinske vlade, kao i fondovima namenjenim za pomoć mikro, malim i srednjim preduzećima.\nOvim virtulenim sajmom mi sada gradimo most između realnosti sa maskama i one posle maski, kada očekujemo pune sajamske hale, puno privrednika i preduzetmnika, ali i građana koji dolaze da vide preduzetnički duh kojim se dičimo, a to je da ništa ne može zaustaviti one koji žele da rade, što dokazuje preko 2.500 prijava koje su stigle na poslednji konkurs za podršku preduzetnicima, rekao je pokrajinski sekretar za privredu i turizam dr Nenad Ivanišević na otvaranju Sajma.\nPrema statističkim podacima, u Vojvodini ima 28.515 aktivnih privrednih društava od čega je 85 odsto u mikro preduzećima, a kada se dodaju preduzetnici, to je 72.000 subjekata, rekao je predsednik Privredne komore Vojvodine Boško Vučurević.\nU Rusiji rekordan dnevni broj zaraženih koronom – 34.303\nTo samo svedoči o tome kakva je privredna snaga uprkos pandemiji, istakao je Vučurević.\nNa Novosadskom sajmu se nadaju da će na jesen organizovati i prvu priredbu uživo.\nOvom konferencijom za novinare uživo uvodimo polako hibridne priredbe, a nadamo se da naredni Sajam preduzetništva u septembru organizovati uz neposredno učešće izlagača, preduzetnika i posetilaca, kazao je generalni direktor Novosadskog sajma mr Slobodan Cvetković.\nKompletan sadržaj Sajma, koji se održava danas i sutra, dostupan je na platformi www.expoonline.rs


Ambiciozan plan rada Vlade TK u 2016. godini – Radio Feral\nAmbiciozan plan rada Vlade TK u 2016. godini\nPlan rada Vlade Tuzlanskog kantona i realizacija aktivnosti koje su ministarstva i Vlada planirali u 2016. godini bili su tema današnjeg radnog sastanka članova Vlade.\nPremijer Tuzlanskog kantona Bego Gutić je istakao da je Vlada u 2016. godini postavila ambiciozan ali realan plan donošenja oko 200 mjera, 32 zakona, 69 odluka, koji je svojim obimom, ali i vremenskim terminima usklađen sa Budžetom Tuzlanskog kantona za 2016. godinu, Programom rada Skupštine Tuzlanskog kantona, nedavno donesenom Strategijom razvoja TK 2016 – 2020., te reformskom agendom za Bosnu i Hercegovinu za period 2015 – 2018. godina.\nPremijer Gutić je tražio od ministara da ubrzano počnu sa realizacijom programskih zadataka. „Budžet Tuzlanskog kantona je prvi puta u zadnjih nekoliko godina usvojen na vrijeme i to je velika prednost za realizaciju programa, jer nema potrebe da se čeka mart kako bi se započele određene aktivnosti“, rekao je premijer Gutić insistirajući na realnom planiranju i efikasnoj provedbi aktivnosti.\nKako je na kraju zaključeno, Vlada Tuzlanskog kantona treba već u prvoj polovici ove godine uraditi što više, kako njen rad ne bi bio ograničen provedbom lokalnih izbora.\n← Na području Federacije BiH 79 saobraćajnih nezgoda\nProhodni putevi na području općine Kalesija →\nBajramska čestitka Općine Kalesija


Novi MacBook-ovi sa Apple M2 čipom već u 2021. – Borba\nIako je Apple-ov najnoviji M1 MacBook Pro star manje od šest mjeseci, kompanija očigledno radi na sljedećoj generaciji laptopa napajanog M2 čipom, navodi se u novom izvještaju.\nPakovanje više tranzistora u djelić silicijuma značilo bi dodavanje veće snage, pa bi prelazak iz 5nm u 4nm proces trebalo da rezultira značajnim povećanjem performansi. Prema DigiTimes-u, proizvodnja procesnog čipa od 4nm dolazi ranije nego što je bilo očekivano, jer je po pređašnjem planu kompanije izlazak tog čipa na tržište bio 2022. godine. Poboljšanje performansi M1 bi bilo sjajno, pogotovo jer je M1 u trenutnom MacBook Pro i MacBook Air apsolutno oduševio očekivanja i konkurenciju.\nNovosti: Izdat nalog za privođenje Čede Jovanovića\nPromjena odluke: Đoković će braniti titulu na Mastersu u Madridu


• Radivoj Korać Žućko rođen je 5. novembra 1938. godine u Somboru.\n• Majka Zagorka Zaga Korać je iz porodice Gradinski, stare građanske somborske porodice, a otac Bogdan je iz svešteničke familijie, čiji su i otac i stričevi bili sveštenici, poreklom iz Like. Read more\nNaš član stručnog štaba, trener analitičar, Nemanja Milinčić, diplomirao je na Fakultetu sporta i fizičkog vaspitanja u Beogradu sa ocenom 10, na temu “Komparativna analiza taktičkog plana igre FK Barselona i FK Bajern Minhen u sezoni 2013-2014″. Read more\nRukometašice ORK Beograda će u nedelju od 20 časova na Banjici ugostiti ekipu RK Požarevca. Ovo je jako važna utakmica za naše romantičarke jer bi pobedom imale mogućnost da izbore plasman u superligu.\nFebruary 7, 2015 by admin · Leave a Comment\nDirektan prenos možete pratiti putem sledećeg linka >>> LIVESTREAM


Abazović: Više je Srba bilo u kosovskoj nego u crnogorskoj vladi - Sputnjik Srbija\n16:24 09 Maj 2021\nAbazović: Više je Srba bilo u kosovskoj nego u crnogorskoj vladi\n07:20 04.01.2021 Preuzmite kraći link\n"Crna Gora je uspela da dokaže da ima dovoljno demokratske zrelosti jer prvu svoju promenu sprovodi mirno i dostojanstveno, a vlast je uspostavljena bez većih problema”, rekao je potpredsednik crnogorske vlade Dritan Abazović, dodajući da je to “dobra poruka za građane, za region, a da će se rezultati ceniti u nekom narednom periodu”.\nAbazović je rekao da je najveći interes da se Crna Gora "pomiri", da integriše sve građane.\n“Više je Srba bilo u kosovskoj, nego u crnogorskoj vladi. To nije normalna situacija”, kaže Abazović, a činjenicu da upravo pro srpski političari nisu ušli u novu crnogorsku vladu Abazović objašnjava stavom da njega ne interesuje nacionalni ključ, da u novoj vladi osim njega nema pripadnika manjina, ali da to "nije referenca", te da je to što Andrija Mandić i Milan Knežević nisu u vladi predstavlja "minimum poklapanja do kojeg se moglo doći".\n“Cenim i prihvatam da ljudi koji su, takođe, učestvovali u pobedi, budu inkorporirani u vladu, ali ako je mera kompromisa bila da omogući da u vladi bude 12 ljudi politički neutralnih, treba da je prihvatimo”, kaže Abazović.\nZatekli smo zemlju u velikim problemima\n“Zatekli smo jednu zemlju čija administracija nije mogla da odgovori potrebama građana, u kome su se proglašavali tajni ugovori za sve i svašta, mesta u kojima su ljudi dobijali plate a nisu dolazili na radno mesto. Zatekli smo jedan sistem kojeg je dosta teško oporaviti, ali naša dužnost kao nove vlade je da usmerimo svu svoju energiju i znanje da građanima bude bolje”, naglasio je Abazović.\nNa pitanje da li je prva odluka morala biti da se zemlja zaduži za 700 miliona evra, Abazović je u intervjuu za NjuzmaksAdria rekao da su zatekli zemlju u velikim finansijskim problemima i dugovima”.\nGovoreći o novom zaduženju od 700 miliona evra, on je rekao da nije bilo drugog rešenja jer je, kako kaže, od stare vlasti ostalo da se samo u 2021. godini vrati 500 miliona evra kredita.\nAbazović je rekao da ga iznenađuje samo to “što ljudi misle da u 15 dana možemo da rešimo sve probleme”.\n“Ja odgovorno tvrdim da za 15 dana ne možemo da napravimo revoluciju”, upozorio je Abazović.\nNa pitanje kako funkcioniše kohabitacija sa predsednikom Đukanovićem, Abazović je rekao da proces reformi sporo ide i zbog toga što su prethodne vlasti "pravila zakone za sebe, kao da će da vladaju 100 godina", a da odmeravanja vlade i predsednika do sada nije bilo.\n"Mi ćemo se truditi da kohabitaciju držimo na visokom nivou, a svaki pokušaj ometanja će ići na štetu (Đukanovića). Kohabitacija će ili funkcionisati ili ćemo imati novog predsednika", izjavio je Abazović.\nAbazović je takođe ocenio da se svuda u regionu "nacionalna potpala" koristi za sakrivanje interesa pojedinačnih političkih aktera, i da je insistirao na kontroli bezbednosnog sektora jer Srbija nakon 5. oktobra nije obavila reformu službi bezbednosti, vojske i policije.\n"To je naša lekcija iz Srbije nakon 5. oktobra, samo ne bih voleo da se ponovi crni scenario iz Srbije... Ne smemo dozvoliti da se ponovi taj scenario i da (bezbednosne) strukture ostanu na istom nivou... (One) su bile jedna od centralnih tačaka sistema (Mila Đukanovića)", aludirao je Abazović na atentat na tadašnjeg premijera Srbije Zorana Đinđića.\nDodao je da će bezbednosni sektor biti "apsolutno nužan" za demontiranje "bivšeg sistema" kao i da bi bilo etično da ljudi koji nisu deo tih planova podnesu ostavku.\nOn je dodao i da lično veruje da je Crnoj Gori potrebna sopstvena verzija operacije "Sablja", koja je usledila nakon tog atentata (na Đinđića), ali da ništa nalik tome ne bi trebalo da se sprovede.\n"Da li nama treba naša sablja, ja mislim da bi ovde bilo mnogo materijala, a li pošto je 2020. godina i pošto smo iskoračili u (evro)integracijskom procesu, to može da se reši na način koji neće biti revolucionaran, ali će biti nemilosrdan... Ne želimo lov na veštice, a zaštićenih neće biti", kazao je Abazović.\nŽelimo najbolje odnose sa Srbijom\nPotpredsednik Vlade Crne Gore je naveo i da ta zemlja nema nijednu državu s kojom je bliže povezana od Srbije, da žali što su odnosi dve strane dovedeni na nizak nivo, kao i da će Vlada u kojoj učestvuje morati da u izgradnju odnosa "krene od nule".\n"Mi kao narodi nećemo nikako krenuti od nule. Želimo najbolje moguće odnose sa Srbijom. Crna Gora jeste značajno manja (od Srbije), ali njen ponos i dostojanstvo niko ne sme da dovodi u pitanje... Vi znate da je više Srba bilo u vladi Kosova nego u vladi Crne Gore. Mislim da ni (nacionalnost) ne treba da bude referenca, već da li neko može da uradi posao", izjavio je Abazović.\nRekao je i da će dve strane "ubrzo" morati da krenu da organizuju bilateralne posete, a da bi za početak ponovne izgradnje odnosa Srbija trebala da organima Crne Gore isporuči Svetozara Marovića, bivšeg predsednika Državne zajednice SCG.\nDodao je i da je cilj sadašnjih vlasti borba protiv korupcije i organizovanog kriminala i kreiranje uslova za slobodne i fer izbore\n"Svaki sporni dokument javno ćemo objaviti. Možda nećemo moći sve (bivše funkcionere) da procesuiramo niti je to naša nadležnost, ali možemo da kažemo građanima istinu o svemu. Mislim da je atmosfera (u vladajućoj koaliciji) dobra, da se napravio timski duh i nadam se da ćemo u skoroj budućnosti moći da pokažemo rezultate", dodao je on.\nBečić i Krivokapić: Skupština sprečila prekrajanje izborne volje građana\nizbori, Crna Gora, Dritan Abazović\n09/05 16:04 Kineski mediji upozoravaju: Rusija i Kina su mnogo jače nego što je nekada bio „Varšavski savez“\n09/05 15:58 Veliko istraživanje: Kako kovid utiče konkretno na Srbe – zapisi su i u genima\n09/05 15:55 Peter Handke: Danas sam partizanovac! /foto/